title: Poliittisten ja turvallisuusasioiden komitean päätös (YUTP) 2015/1965, annettu 27 päivänä lokakuuta 2015, hyväksynnän antamisesta Sveitsin osallistumiselle siviiliturvallisuusalan uudistamista koskevaan Euroopan unionin neuvontaoperaatioon Ukrainassa (EUAM Ukraina) (EUAM Ukraina/4/2015)

text:
               31.10.2015

               FI

               Euroopan unionin virallinen lehti

               L 287/67

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/1965,
   annettu 27 päivänä lokakuuta 2015,
   hyväksynnän antamisesta Sveitsin osallistumiselle siviiliturvallisuusalan uudistamista koskevaan Euroopan unionin neuvontaoperaatioon Ukrainassa (EUAM Ukraina) (EUAM Ukraina/4/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) 22 päivänä heinäkuuta 2014 annetun neuvoston päätöksen 2014/486/YUTP (1),
   sekä katsoo seuraavaa:

               (1)

               Neuvosto on päätöksen 2014/486/YUTP 10 artiklan 3 kohdan nojalla valtuuttanut poliittisten ja turvallisuusasioiden komitean, jäljempänä ’PTK’, tekemään asiaankuuluvat päätökset kolmansien maiden osallistumista EUAM Ukrainaan koskevien ehdotusten hyväksymisestä.

               (2)

               Siviilioperaatioiden komentaja on suositellut, että PTK hyväksyy Sveitsin ehdotuksen EUAM Ukrainaan osallistumisesta ja katsoo sen merkittäväksi.

               (3)

               Sveitsi olisi vapautettava EUAM Ukrainan toimintatalousarvion rahoittamiseen osallistumisesta,

         ON HYVÄKSYNYT TÄMÄN PÄÄTÖKSEN:
   1 artikla
   Kolmansien valtioiden osallistuminen
   1.   Hyväksytään Sveitsin osallistuminen EUAM Ukraina -operaatioon ja osallistuminen katsotaan merkittäväksi.
   2.   Sveitsi vapautetaan EUAM Ukrainan toimintatalousarvion rahoittamiseen osallistumisesta.
   2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä lokakuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 217, 23.7.2014, s. 42.


title: Komission päätös, annettu 21 päivänä huhtikuuta 2016, kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi

text:
               23.4.2016

               FI

               Euroopan unionin virallinen lehti

               C 144/4

         KOMISSION PÄÄTÖS,
   annettu 21 päivänä huhtikuuta 2016,
   kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi
   (2016/C 144/05)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta annetun neuvoston asetuksen (EY) N:o 1005/2008 (1) ja erityisesti sen 32 artiklan,
   sekä katsoo seuraavaa:
   1.   JOHDANTO

               (1)

               Asetuksessa (EY) N:o 1005/2008, jäljempänä ’LIS-asetus’, luodaan laittoman, ilmoittamattoman ja sääntelemättömän kalastuksen (LIS-kalastuksen) ehkäisemistä, estämistä ja poistamista koskeva unionin järjestelmä.

               (2)

               LIS-asetuksen VI luvussa säädetään menettelystä yhteistyöhön osallistumattomien kolmansien maiden yksilöimiseksi, toimenpiteistä kyseisiin maihin nähden, kyseisiä maita koskevan luettelon laatimisesta, luettelosta poistamisesta, luettelon julkisuudesta sekä kiireellisistä toimenpiteistä.

               (3)

               LIS-asetuksen 32 artiklan mukaisesti komission tehtävänä on ilmoittaa kolmansille maille mahdollisuudesta, että ne todetaan yhteistyöhön osallistumattomiksi maiksi. Tällainen ilmoitus on luonteeltaan alustava. Ilmoituksen on perustuttava LIS-asetuksen 31 artiklassa säädettyihin arviointiperusteisiin. Komission olisi toteutettava asianomaisiin kolmansiin maihin nähden myös kaikki LIS-asetuksen 32 artiklassa säädetyt toimenpiteet. Komission on liitettävä ilmoitukseen erityisesti tiedot tällaisen toteamisen perusteena olevista olennaisista tosiseikoista ja huomioista sekä kyseisten maiden mahdollisuudesta vastata ja esittää todisteita toteamisen kiistämiseksi tai, tapauksen mukaan, tilanteen parantamiseksi laaditusta toimintasuunnitelmasta ja tilanteen korjaamiseksi toteutetuista toimenpiteistä. Komission on annettava asianomaisille kolmansille maille riittävästi aikaa vastata ilmoitukseen sekä kohtuullinen aika tilanteen korjaamiseen.

               (4)

               LIS-asetuksen 31 artiklan mukaan komission tehtävänä on yksilöidä ne kolmannet maat, joiden se ei katso osallistuvan LIS-kalastuksen torjuntaa koskevaan yhteistyöhön. Kolmas maa olisi todettava yhteistyöhön osallistumattomaksi, jos se laiminlyö sille lippu-, satama-, rannikko- tai markkinavaltiona kansainvälisen oikeuden mukaan kuuluvat LIS-kalastuksen ehkäisemistä, estämistä ja poistamista koskevat velvoitteet.

               (5)

               Yhteistyöhön osallistumattomaksi kolmanneksi maaksi toteamisen olisi perustuttava kaikkien LIS-asetuksen 31 artiklan 2 kohdassa säädettyjen tietojen tarkasteluun.

               (6)

               LIS-asetuksen 33 artiklan mukaisesti neuvoston tehtävänä on laatia luettelo yhteistyöhön osallistumattomista kolmansista maista. Kyseisiin maihin sovelletaan muun muassa LIS-asetuksen 38 artiklassa säädettyjä toimenpiteitä.

               (7)

               LIS-asetuksen 20 artiklan 1 kohdan mukaan kolmansien maiden lippuvaltiona varmentamat saalistodistukset hyväksytään sillä edellytyksellä, että maat ilmoittavat komissiolle järjestelyistään niiden lakien ja asetusten sekä säilyttämis- ja hoitotoimenpiteiden soveltamiseksi, valvomiseksi ja täytäntöönpanemiseksi, joita kyseisten kolmansien maiden kalastusalusten on noudatettava.

               (8)

               LIS-asetuksen 20 artiklan 4 kohdan mukaan komissio tekee hallinnollista yhteistyötä kolmansien maiden kanssa aloilla, jotka liittyvät kyseisen asetuksen täytäntöönpanoon.

         2.   MENETTELY KIRIBATIN TASAVALLAN SUHTEEN

               (9)

               Kiribatin tasavalta, jäljempänä ’Kiribati’, ei ole lippuvaltiona toimittanut LIS-asetuksen 20 artiklan mukaista ilmoitusta komissiolle.

               (10)

               Komissio teki vuosina 2010–2016 hallinnollista yhteistyötä Kiribatin viranomaisten kanssa. Yhteistyöhön kuului kysymyksiä, jotka liittyivät lakien ja asetusten sekä säilyttämis- ja hoitotoimenpiteiden soveltamiseen, valvomiseen ja täytäntöönpanoon Kiribatin toimesta. Siihen sisältyi suullisten ja kirjallisten huomautusten vaihtoa ja tarkastuskäynti. Komissio pyrki tarkastuskäynnillä todentamaan kaikki tarpeellisiksi katsotut tiedot, jotka liittyivät Kiribatin järjestelyihin niiden lakien ja asetusten sekä säilyttämis- ja hoitotoimenpiteiden soveltamista, valvontaa ja täytäntöönpanoa varten, joita sen kalastusalusten on noudatettava, sekä toimenpiteisiin, joita Kiribati on toteuttanut täyttääkseen LIS-kalastuksen torjuntaa koskevat velvoitteensa.

               (11)

               Kiribati on Länsi- ja Keski-Tyynenmeren kalastuskomission (WCPFC) ja Amerikan trooppisten tonnikalojen suojelukomission (IATTC) jäsen. Kiribati on ratifioinut vuonna 1982 tehdyn Yhdistyneiden Kansakuntien merioikeusyleissopimuksen (UNCLOS) sekä vuonna 1995 tehdyn Yhdistyneiden Kansakuntien sopimuksen hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta (YK:n kalakantasopimus UNFSA). Se on Eteläisen Tyynenmeren alueellisen foorumin kalastusjärjestöä koskevan yleissopimuksen (FFA) (2) sekä yhteisesti tärkeiden kalavarojen hoitamiseksi tehtävää yhteistyötä koskevan Naurun sopimuksen (PNA) (3) osapuoli.

               (12)

               Arvioidakseen, miten Kiribati on täyttänyt johdanto-osan (11) kappaleessa tarkoitetuissa kansainvälisissä sopimuksissa määrätyt sekä samassa kappaleessa tarkoitetuissa alueellisissa kalastuksenhoitojärjestöissä vahvistetut kansainväliset velvoitteensa lippu-, satama-, rannikko- tai markkinavaltiona, komissio hankki, kokosi ja analysoi kaikki kyseistä arviointia varten tarpeellisiksi katsomansa tiedot.

         3.   KIRIBATIN TASAVALLAN MAHDOLLINEN TOTEAMINEN YHTEISTYÖHÖN OSALLISTUMATTOMAKSI KOLMANNEKSI MAAKSI

               (13)

               Komissio analysoi LIS-asetuksen 31 artiklan 3 kohdan mukaisesti Kiribatin velvoitteita lippu-, satama-, rannikko- tai markkinavaltiona. Tarkastelua varten komissio otti huomioon LIS-asetuksen 31 artiklan 4–7 kohdassa luetellut arviointiperusteet.

         3.1   LIS-kalastuksen ja LIS-kauppavirtojen toistuvuus (LIS-asetuksen 31 artiklan 4 kohta)

               (14)

               Komission tarkastuskäyntinsä aikana saamien tietojen sekä julkisesti saatavilla olevien tietojen mukaan on olemassa vahvoja viitteitä siitä, että Kiribati ei kykene antamaan tietoja kalastuslaivastonsa pyytämien laajasti vaeltavien lajien ominaispiirteistä tai sen satamiin puretuista tai jälleenlaivatuista kalastustuotteista ja niiden kauppavirroista. Kiribatin satamassa valvonta näyttää koostuvan ainoastaan asiakirjatarkastuksista (lupatilanne, VMS-järjestelmän seurantatiedot, tarkkailuraportit, Eteläisen Tyynenmeren alueellisen foorumin kalastusjärjestön (FFA) alusrekisteri), jotka tehdään ennen kuin kalastusalukselle annetaan lupa saapua satamaan. Ennen ulosselvitysasiakirjan ja jälleenlaivausilmoituksen antamista tehdään puolestaan asiakirjoihin perustuva ristiintarkastus ja verrataan kalastusaluksen rahtiluetteloon merkittyjä määriä kalankuljetusaluksen perämiehen kuitissa oleviin määriin. Purku- tai jälleenvientioperaatioiden fyysisestä valvonnasta ei kuitenkaan ole lisäohjeita.

               (15)

               Kiribati on myöntänyt, ettei sillä ole sen lipun alla purjehtivien alusten pyytämiä kalastustuotteita koskevaa jäljitettävyysjärjestelmää eikä sen vesillä ja satamissa kalastavia ja jälleenlaivaavia kolmannen maan aluksia koskevaa jäljitettävyysjärjestelmää. Mitään mekanismia, jonka avulla tuotteet voitaisiin jäljittää toimitusketjussa sen jälkeen, kun kalasaalis on purettu tai jälleenlaivattu Kiribatin satamissa, ei ole. Lisäksi tuotteiden jäljitettävyyttä vaikeuttaa se, että toimivaltaiset viranomaiset eivät valvo Kiribatin satamissa tapahtuvaa purkua ja jälleenlaivausta kunnolla, kuten johdanto-osan (14) kappaleessa esitetään. Kiribati ei näin ollen pysty takaamaan markkinoidensa läpinäkyvyyttä siten, että kalan ja kalatuotteiden jäljittäminen olisi mahdollista, kuten edellytetään FAO:n laittoman, ilmoittamattoman ja sääntelemättömän kalastuksen ehkäisemistä, vastustamista ja poistamista koskevan kansainvälisen toimintasuunnitelman (kansainvälinen LIS-toimintasuunnitelma) 71 kohdassa, jossa kehotetaan valtioita ryhtymään toimenpiteisiin, joilla parannettaisiin niiden markkinoiden avoimuutta.

               (16)

               Koska jäljitettävyys selvästi puuttuu eikä Kiribatin viranomaisilla ole tietoja maan satamissa puretusta tai jälleenlaivatusta kalasta, on epätodennäköistä, että maa voi taata, ettei Kiribatissa harjoitettavaan kalastustuotteiden kaupassa käytetä LIS-kalastuksesta peräisin olevia kalatuotteita. Tältä osin vaikuttaa siltä, että Kiribati ei noudata satamavaltion velvoitetta ryhtyä toimiin tehostaakseen kansainvälisiä suojelu- ja hoitotoimenpiteitä, esimerkiksi asiakirjoja, pyydyksiä ja saaliita koskevilla satamatarkastuksilla sekä purkamisen ja jälleenlaivauksen kielloilla silloin, kun on osoitettu, että saalis on pyydetty kyseisten kansainvälisten säilyttämis- ja hoitotoimenpiteiden tehokkuutta heikentävällä tavalla, kuten YK:n kalakantasopimuksen 23 artiklassa todetaan. Kiribati ei ole myöskään ottanut huomioon kansainvälisen LIS-toimintasuunnitelman 24 kohdan suosituksia, joiden mukaan lippuvaltioiden olisi varmistettava kattava ja tehokas kalastuksen seuranta, valvonta ja tarkkailu myös purkauspaikassa aina lopulliseen määräpaikkaan saakka.

               (17)

               Kun otetaan huomioon tässä jaksossa selostettu tilanne, kaikki komission keräämät tosiseikat sekä kyseisen maan antamat ilmoitukset, voidaan LIS-asetuksen 31 artiklan 3 kohdan ja 4 kohdan a ja b alakohdan nojalla todeta, että on vahvoja viitteitä siitä, että Kiribati on laiminlyönyt sille kansainvälisen oikeuden mukaan lippu- ja markkinavaltiona kuuluvan velvoitteen estää LIS-kalastukseen perustuvien kalastustuotteiden tulo markkinoilleen.

         3.2   Yhteistyön ja täytäntöönpanon laiminlyönti (LIS-asetuksen 31 artiklan 5 kohta)

               (18)

               Tehokkaiden yhteistyömekanismien tärkeyttä on korostettava ottaen huomioon vieraan lipun alla purjehtivien alusten suuri määrä Kiribatin lainkäyttövaltaan kuuluvilla vesillä. Kiribatin viranomaiset antoivat komission marraskuussa 2015 tekemän tarkastuskäynnin aikana tietoja, joiden mukaan niillä on yhteensä 13 kahdenvälistä sopimusta kalastusjärjestöjen kanssa. Laivastoon, jolla on lupa toimia Kiribatin vesillä, kuuluu 178 kurenuotta-alusta ja 195 pitkäsiima-alusta, ja niistä vain 13 kurenuotta-alusta käyttää Kiribatin lippua.

               (19)

               Vaikka 13 eri maan lipun alla purjehtivilla kalastusaluksilla on lupa toimia Kiribatin vesillä, toimivaltaiset viranomaiset myönsivät, ettei kyseisten lippuvaltioiden kanssa käytävää yhteistyötä varten ole perustettu minkäänlaisia kanavia, joilla varmistettaisiin, että Kiribati täyttäisi lippuvaltioiden kanssa tehtävää yhteistyötä koskevat velvoitteensa, kuten johdanto-osan (21) kappaleessa esitetään.

               (20)

               Kiribati on tähän saakka ollut melko haluton toimimaan komission kanssa yhteistyössä Länsi- ja Keski-Tyynenmeren alueella harjoitettavaa kurenuottakalastusta koskevan aluspäiväjärjestelmän (VDS) avoimuuden parantamiseksi. Komissio on lähettänyt joukon kirjeitä sekä kyseisille rannikko- että lippuvaltioille ja pyytänyt, että viimeksi mainituilla olisi pääsy tietoihin, jotka koskevat niiden kalastusalusten aluspäiväjärjestelmän puitteissa käyttämää pyyntiponnistusta. Kolme kirjettä, joissa tätä tavoitetta käsiteltiin, lähetettiin Kiribatin viranomaisille 18. marraskuuta 2014, 19. joulukuuta 2014 ja 27. huhtikuuta 2015. Yhteenkään kolmesta pyynnöstä ei vastattu ennen komission Kiribatiin tekemään tarkastuskäyntiä. Kiribatin viranomaiset ilmoittivat marraskuussa 2015 tehdyn tarkastuskäynnin aikana, että ne ovat valmiita jakamaan aluspäiväjärjestelmää (VDS) koskevia tietoja, mutta ne eivät ole tähän mennessä esittäneet näyttöä järjestelyistä, joilla varmistetaan, asianomaisten lippuvaltioiden viranomaisten pääsy tietoihin.

               (21)

               Johdanto-osan (20) kappaleessa esitetty Kiribatin toiminta estää maata täyttämästä YK:n merioikeusyleissopimuksen 63 ja 64 artiklassa määrättyjä velvoitteita, joiden mukaan rannikko- ja lippuvaltioiden on tehtävä yhteistyötä hajallaan olevien ja laajasti vaeltavien kalalajien osalta. Yhteistyövelvoitetta laajennetaan edelleen YK:n kalakantasopimuksen 7 ja 20 artiklassa koskemaan yhteensopivia säilyttämis- ja hoitotoimenpiteitä ja niiden noudattamisen ja noudattamista koskevan valvonnan varmistamista. Lisäksi FAO:n toimintaohjeen 7 artiklan 1 kohdan 3 alakohdassa (4) suositetaan, että hajallaan olevia ja valtioiden rajojen yli liikkuvia kalakantoja hyödyntävät valtiot tekevät kahdenvälisiä järjestelyjä taatakseen tehokkaan yhteistyön kalavarojen tuloksellisen säilyttämisen ja hoidon varmistamiseksi. Asiaa tarkennetaan edelleen kansainvälisen LIS-toimintasuunnitelman 28 ja 51 kohdassa, joissa esitetään yksityiskohtaisia käytäntöjä valtioiden välistä suoraa yhteistyötä varten, mukaan luettuna rannikkovaltioiden käytettävissä olevien tietojen vaihto.

               (22)

               Vuoden 2010 kalastuslailla muodostettu oikeudellinen kehys, sellaisena kuin se on muutettuna kalastusta koskevalla vuoden 2015 lailla (5), on puutteellinen, erityisesti seuraamusjärjestelmän osalta. Voimassa oleva oikeudellinen kehys ei käytännössä sisällä LIS-määritelmää, joka olisi kansainvälisen LIS-toimintasuunnitelman mukainen. Laissa ei ole selkeitä seuraamuksia alueellisten kalastuksenhoitojärjestöjen sääntöjen rikkomisesta, jälleenlaivauksesta merellä eikä sellaisen kalakannan kalastuksesta, jota koskee moratorio tai jonka kalastaminen on kiellettyä.

               (23)

               YK:n kalakantasopimuksen 19 artiklan 2 kohdassa vahvistettu käsite ”vakavat rikkomukset”, jonka WCPFC on hyväksynyt alukselle nousua koskevasta menettelystä ja tarkastusmenettelyistä annetussa säilyttämis- ja hoitotoimenpiteessä CMM 2006–8 (6), vahvistaa seuraamusjärjestelmän pelotevaikutusta mukauttamalla seuraamuksen tason laittoman toiminnan vakavuuteen, minkä tavoitteena on viedä rikoksen tekijältä tämän saama taloudellinen hyöty. Nykyinen oikeudellinen kehys ei kuitenkaan sisällä ”vakavien rikkomusten” käsitettä eikä muita perusteita, joilla seuraamusten vähimmäis- ja enimmäistasoa voitaisiin vaihdella laittomasta toiminnasta saadun taloudellisen hyödyn torjumiseksi.

               (24)

               Lisäksi voidaan nähdä, että kalastuslaissa ei käsitellä rikoksen uusimista. Toistuvien rikkomisten käsittely on seuraamusjärjestelmän pelotevaikutuksen varmistamisessa keskeistä. Se, ettei toistuviin rikkomisiin puututa selvästi määräämällä niistä vakavampia seuraamuksia, heikentää Kiribatin seuraamusjärjestelmän suhteellisuutta ja pelotevaikutusta. Toistuvasta laittomasta toiminnasta saatuja voittoja ei neutraloida kovennetuin seuraamuksin ja mahdolliset rikoksentekijät voivat jatkaa LIS-kalastusta.

               (25)

               Näyttää siis siltä, että seuraamusjärjestelmä ei ole nykyisessä muodossaan, sellaisena kuin sitä on tarkasteltu johdanto-osan (22)–(24) kappaleessa, riittävän kattava ja ankara, jotta sillä olisi estävä vaikutus. Tältä osin näyttää siltä, että vakavia rikkomuksia ei todellakaan käsitellä riittävällä tavalla vaatimusten noudattamisen varmistamiseksi, rikkomusten estämiseksi siellä, missä niitä tapahtuu, ja laittomaan toimintaan perustuvien hyötyjen viemiseksi rikkojilta, kuten YK:n kalakantasopimuksen 19 artiklan 2 kohdassa ja WCPFC-yleissopimuksen 25 artiklan 7 kohdassa edellytetään.

               (26)

               Tässä jaksossa selostettu tilanne huomioon ottaen voidaan kaikkien komission keräämien tosiseikkojen ja kaikkien Kiribatin antamien ilmoitusten perusteella LIS-asetuksen 31 artiklan 3 ja 5 kohdan nojalla todeta, että on vahvoja viitteitä siitä, että Kiribati on laiminlyönyt sille kansainvälisen oikeuden mukaan kuuluvat yhteistyötä ja täytäntöönpanoa koskevat velvoitteet.

         3.3   Kansainvälisten sääntöjen täytäntöönpanon laiminlyönti (LIS-asetuksen 31 artiklan 6 kohta)

               (27)

               Komissio analysoi kaikkia merkityksellisiksi katsottuja tietoja, jotka liittyvät Kiribatin asemaan UNCLOS:in, UNFSA:n, WCPFC:n ja IATTC:n sopimuspuolena.

               (28)

               Kiribatin maahan marraskuussa 2015 tehdyn tarkastuskäynnin aikana toimittamien tietojen mukaan tonnikalasaaliit Kiribatin talousvyöhykkeellä olivat vuonna 2014 noin 600 000 tonnia.

               (29)

               Johdanto-osan (28) kappaleessa esitetyistä luvuista ilmenee, että Kiribati hoitaa maailmanlaajuisesti merkittäviä tonnikalavaroja ja on sen vuoksi rannikkovaltiona velvollinen turvaamaan kyseisen luonnonvaran vastuullisen ja pitkällä aikavälillä kestävän hoidon. YK:n merioikeusyleissopimuksen 61–64 artikla ja YK:n kalakantasopimuksen 7 ja 8 artikla säätelevät elollisten luonnonvarojen käyttöä rannikkovaltioiden toimesta siten, että näiden olisi edistettävä elollisten luonnonvarojen optimaalisen käytön tavoitetta talousvyöhykkeellään ja varmistettava talousvyöhykkeellään kalastavien muiden valtioiden kansalaisten toimivan säilyttämis- ja hoitotoimenpiteitä noudattaen sekä tehtävä yhteistyötä kyseessä olevaan kalastukseen osallistuvien valtioiden ja alueellisten järjestöjen kanssa.

               (30)

               Tältä osin vaikuttaa siltä, että Kiribatin oikeudellinen kehys ei varmista sen lainkäyttövaltaan kuuluvilla vesillä toimivien alusten tehokasta ja vaikuttavaa hallinnointia, mikä on selvästi vastoin johdanto-osan (29) kappaleessa esitettyjä velvoitteita ja suosituksia. Lisäksi oikeudellisessa kehyksessä ei säädetä selkeistä ja läpinäkyvistä säilyttämis- ja hoitotoimenpiteistä kaikentyyppisille Kiribatin lainkäyttövaltaan kuuluvilla vesille. Vuonna 2014 päivitetty tonnikalan hoitosuunnitelma sisältää kattavan katsauksen tonnikalan kalastuksesta Kiribatissa, mutta ei tarjoa konkreettisia hallinnollisia toimia arviointiperusteineen ja tavoitteineen.

               (31)

               YK:n kalakantasopimuksen 5 artiklassa vahvistetaan yleiset periaatteet, joita rannikkovaltioiden olisi noudatettava hajallaan olevien kalakantojen sekä laajasti vaeltavien kalakantojen hoidossa. Tältä osin Kiribatin kalastuslaissa tavoitteiksi vahvistetaan kestävä kalastuksenhoito sekä kalakantojen ja meriympäristön suojelu. Tästä huolimatta vaikuttaa siltä, että muita YK:n kalakantasopimuksessa vahvistettuja periaatteita, kuten varovaisuusperiaatetta, kestävää enimmäistuottoa tai liian suuren kalastuskapasiteetin ja liikakalastuksen välttämistä ei oikeudellisessa kehyksessä ole käsitelty.

               (32)

               Kiribatin lainkäyttövaltaan kuuluvilla vesillä tarkoitetaan aluemerta, saaristovesiä ja talousvyöhykettä. WCPFC-yleissopimuksen 3 artiklan mukaisesti WCPFC:n toimivalta-alue käsittää periaatteessa kaikki Tyynenmeren vesialueet, myös Kiribatin lainkäyttövaltaan kuuluvat vedet. Kiribati näyttäisi kuitenkin jättäneen alue- ja saaristovetensä aluspäiväjärjestelmän soveltamisen ulkopuolelle – kyseisellä järjestelmällä rajoitetaan kurenuottaa käyttävien alusten pyyntiponnistusta kalastuspäiviä myöntämällä. Näin ollen näyttäisi siltä, ettei Kiribatin vesialueiden kalavarojen säilyttämisen kannalta tärkeintä oikeudellista välinettä sovelleta huomattavaan osaan Kiribatin lainkäyttövaltaan kuuluvia vesiä.

               (33)

               Säilyttämistä ja hoitoa koskevien sääntöjen selkeydessä ja läpinäkyvyydessä esiintyvät johdanto-osan (30)–(32) kappaleessa kuvatut puutteet, mukaan lukien pyyntiponnistuksen valvonta aluspäiväjärjestelmällä ja se, että alueelle pääsee 360 ulkomaista kalastusalusta, kuten johdanto-osan (18) kappaleessa esitetään, heikentävät säilyttämis- ja hoitotoimenpiteiden tehokasta ja vaikuttavaa täytäntöönpanoa ja on ristiriidassa YK:n merioikeusyleissopimuksen 61 artiklan 2–5 kohdassa, 62 artiklan 1 kohdassa ja 64 artiklassa esitettyjen velvoitteiden kanssa, jotka koskevat luonnonvarojen optimaalista käyttöä asianmukaisten säilyttämis- ja hoitotoimenpiteiden avulla.

               (34)

               Lisäksi verkossa julkisesti saatavilla olevien tietojen mukaan vaikuttaa siltä, että Kiribati pitää alusten rekisteröinnistä vastaavaa kansainvälistä alusrekisteriä (7), joka sijaitsee Kiribatin ulkopuolella. Ottaen huomioon, että toimivaltaiset viranomaiset valvovat rekisteröintimenettelyä ilmeisen heikosti ja asiaa koskevat vaatimukset, kuten lippuvaltiotoimintaa koskevien FAO:n suuntaviivojen 14 kohdassa vahvistetut vaatimukset, puuttuvat, Kiribatin olisi vaikea varmistaa, että sen lipun alla purjehtivilla aluksilla on todellinen yhteys Kiribatiin. Tällaisen todellisen yhteyden puuttuminen valtion ja sen rekisteriin merkittyjen alusten väliltä olisi vastoin YK:n merioikeusyleissopimuksen 91 artiklassa vahvistettuja alusten kansallisuutta koskevia edellytyksiä.

               (35)

               Tässä jaksossa selostettu tilanne huomioon ottaen voidaan kaikkien komission keräämien tosiseikkojen ja kaikkien Kiribatin antamien ilmoitusten perusteella LIS-asetuksen 31 artiklan 3 ja 6 kohdan nojalla todeta, että on vahvoja viitteitä siitä, että Kiribati on laiminlyönyt sille kansainvälisen oikeuden mukaan kuuluvat kansainvälisiä sääntöjä, määräyksiä ja säilyttämis- ja hoitotoimenpiteitä koskevat velvoitteet.

         3.4   Kehitysmaiden erityisrajoitteet

               (36)

               YK:n inhimillisen kehityksen indeksin (UNHDI) (8) mukaan Kiribatin inhimillisen kehityksen katsotaan vuonna 2015 olevan keskitasoa (188 maan joukossa sijalla 137).

               (37)

               Vaikka valvonnan ja seurannan alalla voi yleisesti esiintyä erityisiä valmiuksien rajoituksia, Kiribatin kehitystasosta johtuvilla erityisrajoitteilla ei voida perustella sellaisten erityissäännösten puuttumista kansallisesta lainsäädännöstä, jotka liittyvät kansainvälisiin välineisiin LIS-kalastuksen torjumiseksi, estämiseksi ja poistamiseksi. Lisäksi näyttää siltä, että seuranta-, valvonta- ja tarkkailujärjestelmän puutteet ovat seurausta epätasapainoisesta tilanteesta, jossa Kiribatilla on yhtäältä heikot valmiudet valvoa kalastustoimintaa talousvyöhykkeellään ja toisaalta suuri määrä sellaista ulkomaista laivastoa, jolla on pääsy sen vesialueille.

               (38)

               Tässä jaksossa selostettu tilanne huomioon ottaen voidaan kaikkien komission keräämien tosiseikkojen ja kaikkien Kiribatin antamien ilmoitusten perusteella LIS-asetuksen 31 artiklan 7 kohdan nojalla todeta, että Kiribatin kalastuksen hallinnan kehityksen tilaa saattaa heikentää maan yleinen kehitystaso. Kun otetaan huomioon todettujen Kiribatia koskevien puutteiden luonne ja tilanteen korjaamiseksi toteutetut toimet, Kiribatin kehitystason perusteella ei voida kuitenkaan täysin antaa anteeksi tai muulla tavoin perustella sen lippu-, rannikko- tai satamavaltiona kalastusasioiden osalta yleisesti harjoittamaa toimintaa eikä sen riittämättömiä toimia LIS-kalastuksen ehkäisemiseksi, estämiseksi ja poistamiseksi.

         4.   MAHDOLLISTA YHTEISTYÖHÖN OSALLISTUMATTOMAKSI KOLMANNEKSI MAAKSI TOTEAMISTA KOSKEVAT PÄÄTELMÄT

               (39)

               Ottaen huomioon päätelmät sen suhteen, että Kiribati on laiminlyönyt sille lippu-, satama-, rannikko- tai markkinavaltioina kansainvälisen oikeuden mukaan kuuluvat velvoitteet toimia LIS-kalastuksen ehkäisemiseksi, estämiseksi ja poistamiseksi, kyseiselle maalle olisi LIS-asetuksen 32 artiklan mukaisesti ilmoitettava mahdollisuudesta, että komissio toteaa sen yhteistyöhön osallistumattomaksi kolmanneksi maaksi LIS-kalastuksen torjunnassa.

               (40)

               LIS-asetuksen 32 artiklan 1 kohdan mukaisesti komission olisi ilmoitettava Kiribatille mahdollisuudesta, että se todetaan yhteistyöhön osallistumattomaksi kolmanneksi maaksi. Komission olisi toteutettava Kiribatiin nähden myös kaikki LIS-asetuksen 32 artiklassa säädetyt toimenpiteet. Moitteettoman hallinnon varmistamiseksi olisi vahvistettava määräaika, jonka kuluessa kyseinen maa voi antaa ilmoitukseen kirjallisen vastauksen ja korjata tilanteen.

               (41)

               Kiribatille osoitettu ilmoitus mahdollisuudesta, että se todetaan maaksi, jonka komissio katsoo yhteistyöhön osallistumattomaksi tämän päätöksen mukaisesti, ei estä komissiota tai neuvostoa toteuttamasta myöhemmin toimia yhteistyöhön osallistumattomien maiden toteamiseksi ja niitä koskevan luettelon laatimiseksi eikä automaattisesti johda tällaisiin toimiin,

         ON PÄÄTTÄNYT SEURAAVAA:
   Ainoa artikla
   Ilmoitetaan Kiribatin tasavallalle, että komissio saattaa todeta sen laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi.

      Tehty Brysselissä 21 päivänä huhtikuuta 2016.

            Komission puolesta

         Karmenu VELLA

            Komission jäsen

      (1)  EUVL L 286, 29.10.2008, s. 1.

      (2)  http://www.ffa.int/

      (3)  Naurun sopimus (http://www.ffa.int/node/93#attachments)

      (4)  Vastuullista kalataloutta koskeva toimintaohje, Yhdistyneiden Kansakuntien elintarvike- ja maatalousjärjestö, 1995.

      (5)  Republic of Kiribati (No 6 of 2010) Act for the conservation, management and development of Kiribati fisheries and control of foreign fishing and connected purposes, amended by Republic of Kiribati (No 1 of 2015) Act to amend the Fisheries Act 2010.

      (6)  https://www.wcpfc.int/system/files/Conservation%20and%20Management%20Measure-2006-08%20%5BHSB%26I%20Procedures%5D.pdf

      (7)  Kiribatin alusrekisteri, http://www.kiribaship.com/EN/Default.aspx

      (8)  Tietojen lähde: http://hdr.undp.org/en/statistics


title: Komission päätös, annettu 3 päivänä kesäkuuta 2014 , syöväntorjuntaa käsittelevän komission asiantuntijaryhmän perustamisesta ja päätöksen 96/469/EY kumoamisesta

text:
               4.6.2014

               FI

               Euroopan unionin virallinen lehti

               C 167/4

         KOMISSION PÄÄTÖS,
   annettu 3 päivänä kesäkuuta 2014,
   syöväntorjuntaa käsittelevän komission asiantuntijaryhmän perustamisesta ja päätöksen 96/469/EY kumoamisesta
   2014/C 167/05
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 168 artiklan 2 kohdan mukaisesti jäsenvaltioiden on sovitettava yhteydessä komission kanssa keskenään yhteen politiikkansa ja toimintaohjelmansa 1 kohdassa tarkoitetuilla aloilla. Komissio voi kiinteässä yhteydessä jäsenvaltioihin tehdä aiheellisia aloitteita tämän yhteensovittamisen edistämiseksi, erityisesti aloitteita, joilla on tarkoitus vahvistaa suuntaviivoja ja indikaattoreita, järjestää parhaiden käytäntöjen vaihtoa sekä valmistella tarvittavat tekijät säännöllistä seurantaa ja arviointia varten.

               (2)

               Komission lokakuun 23 päivänä 2007 julkaisemassa valkoisessa kirjassa ”Yhdessä terveyden hyväksi: EU:n strateginen toimintamalli vuosiksi 2008–2013” (1) esitetään EU:n terveysstrategia, jossa annetaan syövälle prioriteettiasema.

               (3)

               Neuvosto antoi 2 päivänä joulukuuta 2003 suosituksen syöpäseulonnasta (2).

               (4)

               Neuvosto hyväksyi 10 päivänä kesäkuuta 2008 päätelmät syöpätaudeista aiheutuvien rasitteiden vähentämiseksi (3) ja 13 päivänä syyskuuta 2010 syöväntorjunnasta (4).

               (5)

               Euroopan komissio antoi 24 päivänä kesäkuuta 2009 Euroopan parlamentille, neuvostolle, Euroopan talous- ja sosiaalikomitealle ja alueiden komitealle tiedonannon ”Syöväntorjunta: eurooppalainen kumppanuusohjelma” (5).

               (6)

               Puheenjohtajan 10 päivänä marraskuuta 2010 komissiolle antamassa asiantuntijaryhmien toimintapuitteita koskevassa tiedonannossa (6) (Framework for Commission Expert Groups: Horizontal rules and Public Register), jäljempänä ”komission asiantuntijaryhmiä koskevat puitteet”, esitetään kaikkia komission asiantuntijaryhmiä koskevat tarkistetut säännöt.

               (7)

               Unionin toimien valmistelu ja täytäntöönpano syövän alalla edellyttää läheistä yhteistyötä alaan jäsenvaltioissa erikoistuneiden elinten ja muiden alalla toimivien kanssa. Näin voitaisiin vastata jäsenvaltioiden edustajien ja sidosryhmien esittämiin vaatimuksiin koordinoinnin parantamisesta syövän parissa tehtävän työn laajentumisen vuoksi. Lisäksi tietämyksen ja tiedon vaihtaminen voi auttaa ratkaisemaan joitakin niistä vaikeuksista, joita jäsenvaltioilla on syöväntorjunnassa, ja helpottaa yhteistyötä muiden merkittävien toimijoiden, kuten potilasjärjestöjen, kanssa.

               (8)

               Komission perustaman asiantuntijaryhmän tarjoamaa korkean tason eurooppalaisten syöpäasiantuntijoiden neuvontaa olisi oltava jatkuvasti saatavilla. Syöväntorjuntaa käsittelevän asiantuntijaryhmän olisi komission pyynnöstä tarjottava neuvoja ja asiantuntemusta komissiolle sen muotoillessa ja toteuttaessa unionin toimia syöväntorjunnan alalla ja edistettävä kokemusten, toimintalinjojen ja käytäntöjen vaihtoa jäsenvaltioiden ja asiaan liittyvien eri osapuolten välillä.

               (9)

               Ryhmän olisi muodostuttava jäsenvaltioiden edustajista, syövän alalla toimivien potilasjärjestöjen edustajista, syövän ehkäisyn alalla toimivien eurooppalaisten järjestöjen, syövän alalla toimivien eurooppalaisten ammattialan järjestöjen tai tiedeyhdistysten edustajista, syövän alalla toimivien valmistajien tai palvelujen tarjoajien edustajasta sekä kansainvälisen syöväntutkimuskeskuksen edustajasta, jotta mukaan saadaan syövän alalla toimivien sidosryhmien ja asiantuntijoiden edustajia laaja-alaisesti.

               (10)

               Syöväntorjuntaa käsittelevän asiantuntijaryhmän ei pitäisi toimia yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetussa Euroopan parlamentin ja neuvoston asetuksessa (EU) N:o 182/2011 (7) tarkoitettuna komiteana.

               (11)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (8).

               (12)

               Syövän ehkäisemisen neuvoa-antavan komitean perustamisesta 30 päivänä heinäkuuta 1996 tehty komission päätös 96/469/EY (9) olisi näin ollen kumottava,

         ON PÄÄTTÄNYT SEURAAVAA:
   1 artikla
   Asiantuntijaryhmän perustaminen
   Perustetaan syöväntorjuntaa käsittelevä komission asiantuntijaryhmä, jäljempänä ”asiantuntijaryhmä”.
   2 artikla
   Asiantuntijaryhmän tehtävät
   1.   Asiantuntijaryhmän on toteutettava komission tai komission yksikköjen pyynnöstä seuraavia tehtäviä syövän alalla:

               a)

               auttaa komissiota laatimaan syöväntorjuntaa käsitteleviä oikeudellisia välineitä ja toimintapoliittisia asiakirjoja, suuntaviivoja ja suosituksia, sekä keräämään tietoja syövän epidemiologiasta, havaitsemisesta varhaisessa vaiheessa ja seulonnasta, yleisölle tiedottamisesta syövän ehkäisystä, laadunhallintamenettelystä syövän hallinnassa ja ehkäisemistä koskevista näkökohdista, joita voidaan kehittää EU:n tutkimusohjelmien ja muiden kansainvälisten tai kansallisten tutkimusaloitteiden puitteissa tehdyn perus-, kliinisen ja translaatiotutkimuksen tulosten perusteella, sekä syöpään liittyvistä monialaisista aihealueista;

               b)

               antaa komissiolle unionin toimien täytäntöönpanoon liittyviä neuvoja ja ehdottaa parannuksia toteutettuihin toimenpiteisiin;

               c)

               antaa komissiolle unionin ja jäsenvaltioiden tasolla toteutettujen toimenpiteiden tulosten seurantaa, arviointia ja levittämistä koskevia neuvoja;

               d)

               antaa komissiolle kansainvälistä yhteistyötä koskevia neuvoja;

               e)

               helpottaa koordinointia ja tietojenvaihtoa jäsenvaltioiden välillä;

               f)

               tekee unionin ja jäsenvaltioiden politiikkaa koskevan yleiskatsauksen;

               g)

               kerää tietoja jäsenvaltioiden ja asiaan liittyvien eri osapuolten asiaan liittyvistä kokemuksista, toimintalinjoista ja käytännöistä.

         2.   Voidakseen suorittaa 1 kohdassa tarkoitetut tehtävät asiantuntijaryhmä voi komission yksikköjen pyynnöstä antaa lausuntoja, suosituksia tai raportteja.
   3.   Asiantuntijaryhmän tehtävät eivät saa mennä päällekkäin neuvoston päätöksellä 2003/C 218/01 (10) perustetun työturvallisuuden ja työterveyden neuvoa-antavan komitean, komission päätöksellä 2014/113/EU (11) perustetun kemiallisten aineiden työperäisen altistuksen raja-arvoja käsittelevän tiedekomitean tai työntekijöiden suojelemisesta syöpäsairauden vaaraa aiheuttaville tekijöille tai perimän muutoksia aiheuttaville aineille altistumiseen työssä liittyviltä vaaroilta annetun direktiivin 2004/37/EY (12) alaan kuuluvien kysymysten kanssa eikä sellaisten kysymysten kanssa, jotka kuuluvat neuvoston päätöksellä 75/320/ETY (13) perustetun farmasian komitean tehtäviin.
   3 artikla
   Kuuleminen
   Komissio voi kuulla asiantuntijaryhmää mistä tahansa syöpään liittyvistä kysymyksistä.
   4 artikla
   Kokoonpano – Nimitys
   1.   Asiantuntijaryhmä koostuu seuraavista jäsenistä:

               a)

               jäsenvaltioiden toimivaltaiset viranomaiset;

               b)

               kolme syövän alalla toimivien potilasjärjestöjen edustajaa;

               c)

               kaksi syövän ehkäisyn alalla toimivien eurooppalaisten järjestöjen edustajaa;

               d)

               kolme syövän alalla toimivien eurooppalaisten ammattialan järjestöjen tai tiedeyhdistysten edustajaa;

               e)

               yksi syövän alalla toimivien valmistajien tai palvelujen tarjoajien edustaja;

               f)

               yksi kansainvälisen syöväntutkimuskeskuksen edustaja.

         2.   Myös Euroopan talousalueesta tehtyyn sopimukseen kuuluvien EFTA-maiden toimivaltaiset viranomaiset voivat olla ryhmän jäseniä kyseisten EFTA-maiden pyynnöstä.
   3.   Myös Euroopan unionin ehdokasmaiden toimivaltaiset viranomaiset voivat olla ryhmän jäseniä kyseisten maiden pyynnöstä.
   4.   Jäsenet nimittää terveys- ja kuluttaja-asioiden pääosaston pääjohtaja.
   5.   Edellä olevan 1 kohdan b, c, d ja e alakohdassa tarkoitetut jäsenet on nimitettävä soveltuvia ehdokkaita sisältävästä luettelosta, joka laaditaan kiinnostuksenilmaisupyynnön julkaisemisen jälkeen. Kiinnostuksenilmaisupyynnössä ilmoitetaan asiantuntijaryhmän jäseneltä vaadittava pätevyys sekä muut edellytykset.
   6.   Edellä olevan 1 kohdan a–f alakohdassa ja 2 ja 3 kohdassa tarkoitetut jäsenet nimeävät edustajat ja varaedustajat, jotka korvaavat poissa tai estyneenä olevan edustajan. Varaedustajat nimitetään samoin ehdoin kuin edustajat. Varaedustajat korvaavat poissa olevat tai estyneet jäsenet automaattisesti.
   7.   Terveys- ja kuluttaja-asioiden pääosaston pääjohtaja voi hylätä jonkin organisaation ehdottaman edustajan tai varaedustajan, jos tämä ei ole 5 kohdassa tarkoitetussa kiinnostuksenilmaisupyynnössä vaaditun profiilin mukainen. Tällaisissa tapauksissa asianomaista organisaatiota pyydetään nimeämään toinen edustaja tai varaedustaja.
   8.   Asiantuntijaryhmän jäsenten toimikausi on kolme vuotta, ja se voidaan uusia sen jälkeen, kun he ovat vastanneet uuteen kiinnostuksenilmaisupyyntöön.
   9.   Jäsenen toimikausi päättyy ennen kolmen vuoden toimikauden päättymistä, jos hän eroaa.
   10.   Edellä olevan 1 kohdan b–f alakohdassa tarkoitetut jäsenet tai niiden edustajat voidaan syrjäyttää ja korvata jäljellä olevan toimikauden ajaksi seuraavissa tapauksissa:

               a)

               pysyvä kyvyttömyys osallistua kokouksiin,

               b)

               kyvyttömyys osallistua tehokkaasti ryhmän toimintaan,

               c)

               Euroopan unionin toiminnasta tehdyn sopimuksen 339 artiklassa esitettyjen edellytysten täyttymättä jääminen,

               d)

               5 kohdassa tarkoitetussa kiinnostuksenilmaisupyynnössä täsmennettyjen pätevyyksien ja edellytyksien täyttymättä jääminen myöhemmin.

         11.   Terveys- ja kuluttaja-asioiden pääosaston pääjohtaja voi pyytää 1 kohdan b–f alakohdassa tarkoitettua jäsentä nimeämään toisen edustajan tai varaedustajan 10 kohdassa tarkoitetuissa tapauksissa.
   12.   Jäsenet, joiden toimikausi päättyy ennen kolmivuotiskauden päättymistä 8 ja 9 kohdan mukaisesti, voidaan korvata toimikauden jäljellä olevaksi ajaksi.
   13.   Jäsenten ja niiden edustajien nimet julkaistaan komission asiantuntijaryhmien ja muiden vastaavanlaisten elinten rekisterissä, jäljempänä ”rekisteri” (14). Jäsenvaltioiden viranomaisten nimet voidaan julkaista rekisterissä.
   14.   Henkilötiedot on kerättävä, käsiteltävä ja julkaistava asetuksen (EY) N:o 45/2001 mukaisesti.
   5 artikla
   Toiminta
   1.   Asiantuntijaryhmän puheenjohtajana toimii komission terveys- ja kuluttaja-asioiden pääosastossa kansanterveyttä käsittelevästä politiikasta vastaava johtaja. Johtaja voi siirtää puheenjohtajan tehtävän toiselle komission virkamiehelle.
   2.   Asiantuntijaryhmä voi komission suostumuksella perustaa alaryhmiä tarkastelemaan tiettyjä kysymyksiä ryhmän määrittelemän toimeksiannon mukaisesti. Tällaiset alaryhmät lakkautetaan heti, kun ne ovat täyttäneet toimeksiantonsa.
   3.   Komissio voi kutsua asiantuntijaryhmän ulkopuolelta asialistalla olevan alan erityisasiantuntijoita osallistumaan ryhmän työskentelyyn. Lisäksi komissio voi antaa tarkkailijan aseman yksityishenkilöille tai organisaatioille, sellaisina kuin ne määritellään komission asiantuntijaryhmiä koskevien puitteiden 8 kohdan 3 alakohdassa, ja EU:n ehdokasmaille.
   4.   Asiantuntijaryhmän jäsenten ja niiden edustajien ja varaedustajien sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka vahvistetaan komission päätöksen 2001/844/EY, EHTY, Euratom (15) liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvollisuuksia.
   5.   Asiantuntijaryhmän ja alaryhmien kokoukset pidetään komission toimitiloissa, jollei kokouksia perustelluista syistä poikkeuksellisesti järjestetä muualla. Komissio huolehtii ryhmän sihteeripalveluista. Komissio laatii asiantuntijaryhmän kokousten asialistan ja pöytäkirjan. Asiantuntijaryhmän ja sen alaryhmien kokouksissa voi olla läsnä muita komission virkamiehiä, joita asia koskee.
   6.   Asiantuntijaryhmä vahvistaa työjärjestyksensä komission asiantuntijaryhmien työjärjestysmallin perusteella.
   7.   Komissio julkaisee kaikki asiantuntijaryhmän toteuttamiin toimiin liittyvät asiakirjat (kuten asialistat, pöytäkirjat ja osallistujien lausunnot) joko rekisterissä tai erillisellä verkkosivustolla, jolle rekisteristä on linkki. Asiakirjaa ei julkaista, jos sen sisältämien tietojen ilmaiseminen vahingoittaisi asetuksen (EY) N:o 1049/2001 (16) 4 artiklassa määriteltyä yleisen tai yksityisen edun suojaa.
   6 artikla
   Kokouskulut
   1.   Asiantuntijaryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa asiantuntijaryhmän toimintaan osallistuvien matka- ja oleskelukustannukset voimassa olevien komission säännösten mukaisesti.
   3.   Edellä olevassa 2 kohdassa tarkoitetut kulut korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Kumoaminen
   Kumotaan päätös 96/469/EY.
   8 artikla
   Tätä päätöstä sovelletaan päivästä, jona se hyväksytään.

      Tehty Brysselissä 3 päivänä kesäkuuta 2014.

            Komission puolesta

         Tonio BORG

            Komission jäsen

      (1)  KOM(2007) 630 lopullinen, 23.10.2007.

      (2)  EUVL L 327, 16.12.2003, s. 34.

      (3)  Neuvoston (työllisyys, sosiaalipolitiikka, terveys ja kuluttaja-asiat) 2876. istunto, 10.6.2008.

      (4)  Yleisten asioiden neuvoston 3032. istunto, 13.9.2010.

      (5)  KOM(2009) 291 lopullinen, 24.6.2009.

      (6)  C(2010)7649 final, 10.11.2010.

      (7)  EUVL L 55, 28.2.2011, s. 13.

      (8)  EYVL L 8, 12.1.2001, s. 1.

      (9)  EYVL L 192, 2.8.1996, s. 31, ja EYVL L 204, 14.8.1996, s. 20.

      (10)  EUVL C 218, 13.9.2003, s. 1.

      (11)  EUVL L 62, 4.3.2014, s. 18.

      (12)  EUVL L 229, 29.6.2004, s. 23.

      (13)  EYVL L 147, 9.6.1975, s. 23.

      (14)  Jäsenet, jotka eivät halua nimeään julkaistavan, voivat pyytää poikkeusta tästä säännöstä. Asiantuntijaryhmän jäsenen nimen julkaisematta jättämistä koskeva pyyntö on katsottava perustelluksi silloin, kun julkaiseminen voisi vaarantaa jäsenen turvallisuuden tai koskemattomuuden tai perusteetta loukata hänen yksityisyyttään.

      (15)  Komission päätös 2001/844/EY, EHTY, Euratom, tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).

      (16)  Näiden poikkeusten tarkoituksena on suojella yleistä turvallisuutta, sotilasasioita, kansainvälisiä suhteita, finanssi-, raha- ja talouspolitiikkaa, yksityiselämän ja yksilön koskemattomuutta, kaupallisia etuja, tuomioistuinkäsittelyä ja oikeudellista neuvontaa, tutkimuksia, tarkastuksia ja toimielimen päätöksentekomenettelyä.


title: Neuvoston päätös 2008/974/YUTP, 18 päivänä joulukuuta 2008 , ballististen ohjusten leviämisen estävän Haagin käytännesäännöstön tukemisesta joukkotuhoaseiden leviämisen vastaisen EU:n strategian täytäntöönpanon yhteydessä

text:
               23.12.2008

               FI

               Euroopan unionin virallinen lehti

               L 345/91

      NEUVOSTON PÄÄTÖS 2008/974/YUTP,
   18 päivänä joulukuuta 2008,
   ballististen ohjusten leviämisen estävän Haagin käytännesäännöstön tukemisesta joukkotuhoaseiden leviämisen vastaisen EU:n strategian täytäntöönpanon yhteydessä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 13 artiklan 3 kohdan ja 23 artiklan 1 kohdan,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen Euroopan unionin strategian, jonka III luvussa on lueteltu sekä Euroopan unionissa (EU:ssa) että kolmansissa maissa toteutettavia toimenpiteitä joukkotuhoaseiden leviämisen torjumiseksi.

               (2)

               EU panee aktiivisesti täytäntöön tätä strategiaa ja toteuttaa sen II ja III luvuissa lueteltuja toimenpiteitä esimerkiksi antamalla varoja sellaisten erityishankkeiden tukemiseen, jotka edistävät monenvälistä asesulkujärjestelmää ja monenvälisiä luottamusta lisääviä toimenpiteitä. Ballististen ohjusten leviämisen estävä Haagin käytännesäännöstö, jäljempänä ”Haagin käytännesäännöstö”, on olennainen osa tätä järjestelmää. Sen tavoitteena on ehkäistä ja lieventää joukkotuhoaseiden maaliin saattamiseen soveltuvien ballististen ohjusjärjestelmien ja niihin liittyvien teknologioiden leviämistä.

               (3)

               Neuvosto hyväksyi 17 päivänä marraskuuta 2003 yhteisen kannan 2003/805/YUTP (1) joukkotuhoaseiden ja maaliinsaattamisjärjestelmien leviämisen estämistä koskevien monenvälisten sopimusten saattamisesta maailmanlaajuisiksi ja niiden vahvistamisesta. Yhteisessä kannassa kehotetaan muun muassa edistämään sitä, että mahdollisimman monet valtiot ja erityisesti ne, joilla on ballistisia ohjuksia koskevia voimavaroja, sitoutuisivat noudattamaan Haagin käytännesäännöstöä, minkä lisäksi siinä kehotetaan kehittämään kyseistä säännöstöä ja panemaan se täytäntöön erityisesti luottamusta lisäävien toimenpiteiden osalta sekä edistämään tiiviimpien suhteiden luomista Haagin käytännesäännöstön ja YK:n monenvälisen asesulkujärjestelmän välille.

               (4)

               Neuvosto päätti 23 päivänä toukokuuta 2007 toteuttaa toimia Haagin käytännesäännöstön maailmanlaajuisen soveltamisen ja sen periaatteiden noudattamisen edistämiseksi. Tätä tarkoitusta varten Haagin käytännesäännöstön noudattamiseen sitoutuneiden valtioiden vuoden 2007 vuosikokouksen yhteydessä järjestettiin seminaari, johon osallistui valtioita, joilla on ballistisia ohjuksia koskevia merkittäviä voimavaroja, ja näihin valtioihin kuului myös sellaisia valtioita, jotka eivät ole sitoutuneet noudattamaan Haagin käytännesäännöstöä. EU:lle on ensiarvoisen tärkeää jatkaa tätä vuoropuhelua Haagin käytännesäännöstön noudattamiseen sitoutuneiden valtioiden ja toisaalta niiden valtioiden välillä, jotka eivät ole sitoutuneet noudattamaan kyseistä säännöstöä, jotta voitaisiin edistää edelleen Haagin käytännesäännöstön maailmanlaajuista soveltamista sekä sen laajempaa täytäntöönpanoa ja tehokkuutta. Tämän päätöksen on tarkoitus tukea tätä prosessia.

         ON PÄÄTTÄNYT SEURAAVAA:
   1 artikla
   1.   Joukkotuhoaseiden leviämisen vastaisen EU:n strategian tiettyjen osien jatkuvan ja tosiasiallisen täytäntöönpanon varmistamiseksi EU tukee Haagin käytännesäännöstön noudattamiseen sitoutuneiden valtioiden toimia edistääkseen seuraavia tavoitteita:

               a)

               edistetään Haagin käytännesäännöstön maailmanlaajuista soveltamista ja erityisesti sitä, että kaikki valtiot, joilla on ballistisia ohjuksia koskevia voimavaroja, sitoutuisivat noudattamaan kyseistä säännöstöä

               b)

               tuetaan Haagin käytännesäännöstön täytäntöönpanoa

               c)

               edistetään Haagin käytännesäännöstön tehostamista edelleen.

         2.   Tässä yhteydessä Euroopan unionin tukemat hankkeet kattavat seuraavat erityistoimet:

               a)

               tuetaan kohdennettujen tiedotushankkeiden järjestämistä eli esimerkiksi seminaareja, joiden tavoitteena on edistää uusien valtioiden sitoutumista Haagin käytännesäännöstön noudattamiseen alueella, jolla on vähiten kyseisen säännöstön noudattamiseen sitoutuneita valtioita

               b)

               annetaan taloudellista ja teknistä tukea, jolla pyritään helpottamaan Haagin käytännesäännöstön noudattamiseen sitoutuneiden valtioiden välistä tietojenvaihtoa ja toisaalta avaruuteen laukaisussa käytettävien kantorakettien koelaukaisupaikoille järjestettäviä kansainvälisten tarkkailijoiden käyntejä, joita Haagin käytännesäännöstön noudattamiseen sitoutuneet valtiot ovat päättäneet tarkastella vapaaehtoiselta pohjalta kyseisen säännöstön 4 artiklan a kohdan ii alakohdan mukaisesti.

               c)

               tuetaan Haagin käytännesäännöstön noudattamiseen sitoutuneiden valtioiden pyrkimyksiä jatkaa keskustelua siitä, miten kyseinen säännöstö voitaisiin pitää asianmukaisena ja elinkelpoisena. Keskustelussa olisi erityisesti otettava huomioon ballististen ohjusten leviämisen alalla tapahtuva kehitys sekä ballistisiin ohjuksiin liittyvissä kansainvälisissä institutionaalisissa ja lainsäädännöllisissä puitteissa tapahtuva kehitys.

         Hankkeisiin osallistuu sekä Haagin käytännesäännöstön noudattamiseen sitoutuneita valtioita että valtioita, jotka eivät ole sitoutuneet kyseisen säännöstön noudattamiseen.
   Hankkeiden yksityiskohtainen kuvaus esitetään liitteessä.
   2 artikla
   1.   Puheenjohtajavaltio, jota avustaa yhteisen ulko- ja turvallisuuspolitiikan korkeana edustajana toimiva neuvoston pääsihteeri, jäljempänä ”korkeana edustajana toimiva pääsihteeri”, vastaa tämän päätöksen täytäntöönpanosta. Komissio osallistuu tähän täysimääräisesti.
   2.   Edellä 1 artiklan 2 kohdassa tarkoitettujen hankkeiden teknisestä täytäntöönpanosta vastaa Pariisissa sijaitseva Fondation pour la Recherche Strategique (strategisen tutkimuksen säätiö, jäljempänä ’FRS’).
   FRS suorittaa tämän tehtävänsä puheenjohtajavaltiota avustavan korkeana edustajana toimivan pääsihteerin valvonnassa, puheenjohtajavaltion tukena ja tiiviissä yhteistyössä Haagin käytännesääntöjen noudattamiseen sitoutuneiden valtioiden vuosikokouksen puheenjohtajan sekä Itävallan (Haagin käytännesäännöstön välitön keskusyhteyspiste ja toimeenpaneva sihteeristö) kanssa. Tätä varten korkeana edustajana toimiva pääsihteeri sopii tarvittavista järjestelyistä FRS:n kanssa.
   3.   Puheenjohtajavaltio, korkeana edustajana toimiva pääsihteeri ja komissio tiedottavat toisilleen säännöllisesti tämän päätöksen täytäntöönpanosta, kukin toimivaltansa mukaisesti.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiseksi on 1 015 000 euroa.
   2.   Edellä 1 kohdassa mainitulla määrällä rahoitettavia menoja hallinnoidaan Euroopan yhteisöjen yleiseen talousarvioon sovellettavien menettelytapojen ja sääntöjen mukaisesti.
   3.   Komissio valvoo, että 2 kohdassa tarkoitettuja, avustuksen muodossa myönnettyjä menoja hallinnoidaan asianmukaisesti. Tätä varten se tekee FRS:n kanssa rahoitussopimuksen. Rahoitussopimuksessa määrätään, että FRS:n on varmistettava EU:n osuuden näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista ja rahoitussopimuksen tekopäivästä.
   4 artikla
   Puheenjohtajavaltio, jota avustaa korkeana edustajana toimiva pääsihteeri, raportoi neuvostolle tämän päätöksen täytäntöönpanosta FRS:n säännöllisin väliajoin laatimien raporttien perusteella. Nämä raportit ovat perustana neuvoston suorittamalle arvioinnille. Komissio osallistuu tähän täysimääräisesti. Se raportoi tämän päätöksen täytäntöönpanon rahoitusnäkökohdista.
   5 artikla
   Tämä päätös tulee voimaan päivänä, jona se hyväksytään.
   Tämän päätöksen voimassaolo päättyy kuuden kuukauden kuluttua sen voimaantulosta, paitsi jos komissio tekee FRS:n kanssa rahoitussopimuksen ennen kyseisen määräajan päättymistä, jolloin sen voimassaolo päättyy 24 kuukauden kuluttua rahoitussopimuksen tekemisestä.
   6 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 18 päivänä joulukuuta 2008.

            Neuvoston puolesta

            Puheenjohtaja

         M. BARNIER

      (1)  EUVL L 302, 20.11.2003, s. 34.

      LIITE
      EU:n tuki ballististen ohjusten leviämisen estävälle Haagin käytännesäännöstölle joukkotuhoaseiden leviämisen vastaisen EU:n strategian täytäntöönpanon yhteydessä
      1.   Tavoitteet
      Euroopan unioni on tukenut Haagin käytännesäännöstöä voimakkaasti aivan alusta alkaen. Euroopan unioni pitää Haagin käytännesäännöstöä tärkeänä monenvälisenä välineenä, jonka tavoitteena on avoimuutta ja luottamusta lisäävien toimenpiteiden avulla hillitä ballististen ohjusjärjestelmien ja niihin liittyvien teknologioiden leviämistä. Kaikki Euroopan unionin jäsenvaltiot ovat sitoutuneet noudattamaan Haagin käytännesäännöstöä ja soveltavat sitä hyvässä uskossa.
      Euroopan unioni on yrittänyt aiemmin korjata Haagin käytännesäännöstön täytäntöönpanossa ja sen maailmanlaajuisessa soveltamisessa jäljellä olevat puutteet järjestämällä vuoden 2007 vuosikokouksen yhteydessä seminaarin, johon osallistui sekä Haagin käytännesäännöstön noudattamiseen sitoutuneita valtioita että valtioita, jotka eivät ole sitoutuneet kyseisen säännöstön noudattamiseen. Seminaarin tulosten rohkaisemana Euroopan unioni haluaa jatkaa tätä aloitetta ja tukea Haagin käytännesäännöstöä seuraavien kolmen näkökohdan osalta:

                  —

                  Haagin käytännesäännöstön maailmanlaajuinen soveltaminen

                  —

                  Haagin käytännesäännöstön täytäntöönpano

                  —

                  Haagin käytännesäännöstön tehostaminen ja sen toiminnan parantaminen.

            2.   Hankkeiden kuvaus
      2.1   Hanke 1: Haagin käytännesäännöstön maailmanlaajuisen soveltamisen edistäminen
      2.1.1   Hankkeen tarkoitus
      Vaikka Haagin käytännesäännöstön noudattamiseen sitoutuneiden valtioiden määrä kattaa jo kaksi kolmasosaa YK:n kaikista jäsenvaltioista, vielä on paljon tehtävää, jotta Haagin käytännesäännöstöä sovellettaisiin maailmanlaajuisesti. Haagin käytännesäännöstön noudattamiseen sitoutuneet valtiot ovat vuosikokouksissa todenneet, että syyt, joiden takia valtiot, jotka eivät ole sitoutuneet noudattamaan Haagin käytännesäännöstöä, ovat haluttomia sitoutumaan kyseisen säännöstön noudattamiseen, vaihtelevat suuresti yleisestä mainittua säännöstöä koskevan tietoisuuden ja ymmärtämyksen puutteesta aina poliittisempiin syihin.
      2.1.2.   Hankkeen tulokset

                  —

                  lisätään Haagin käytännesäännöstöä koskevaa tietoisuutta, ymmärtämystä ja tukea

                  —

                  tehostetaan vuorovaikutusta Haagin käytännesäännöstön noudattamiseen sitoutuneiden valtioiden ja toisaalta niiden valtioiden välillä, jotka eivät ole sitoutuneet kyseisen säännöstön noudattamiseen

                  —

                  lisätään Haagin käytännesäännöstön noudattamiseen sitoutuneiden valtioiden määrää.

            2.1.3.   Hankkeen kuvaus
      Hankkeessa järjestetään kaksi seminaaria:

                  —

                  tietoisuuden lisäämistä edistävä seminaari alueelle, jolla on suurin määrä valtioita, jotka eivät ole sitoutuneet Haagin käytännesäännöstön noudattamiseen.
                  Afrikassa seuraavat valtiot eivät ole sitoutuneet noudattamaan Haagin käytännesäännöstöä: Algeria, Angola, Botswana, Egypti, Keski-Afrikan tasavalta, Kongon demokraattinen tasavalta, Kongon tasavalta, Lesotho, Namibia, Norsunluurannikko, Somalia, Swazimaa, Togo ja Zimbabwe.

                  —

                  yleinen seminaari, joka noudattaa Haagin käytännesäännöstön noudattamiseen sitoutuneiden valtioiden vuoden 2007 vuosikokouksen yhteydessä järjestetyn seminaarin mallia ja johon kuuluu kohdennettuja ja jäsenneltyjä keskusteluja ballististen ohjusten leviämiseen ja Haagin käytännesäännöstön merkitykseen liittyvistä teknisistä ja turvallisuuspoliittisista näkökohdista.

            2.2   Hanke 2: Haagin käytännesäännöstön täytäntöönpanon tukeminen Haagin käytännesäännöstön noudattamiseen sitoutuneissa valtioissa
      2.2.1   Hankkeen tarkoitus
      Vaikka Haagin käytännesäännöstö on tärkeä väline ballististen ohjusten ja niihin liittyvien teknologioiden leviämisen hillitsemiseksi luottamusta ja avoimuutta lisäävien toimenpiteiden avulla, tarvitaan lisätoimia Haagin käytännesäännöstön noudattamiseen sitoutuneidenvaltioiden välisen tiedonvaihdon parantamiseksi. Hankkeessa keskitytään niihin tiedonvaihdon näkökohtiin, joissa voidaan saavuttaa konkreettisia tuloksia.
      2.2.2   Hankkeen tulokset

                  —

                  luodaan Internet-pohjaisen turvallisen tieto- ja viestintäjärjestelmän, jäljempänä ”e-ICC”, prototyyppi, joka mahdollistaa nopeamman, helpomman ja turvatun tiedonvaihdon Haagin käytännesäännöstön noudattamiseen sitoutuneiden valtioiden kesken ja asiakirjojen sähköisen jakelun.

                  —

                  jos Haagin käytännesäännöstön noudattamiseen sitoutuneet valtiot päättävät perustaa e-ICC:n vuosikokouksessaan, tämä prototyyppi voitaisiin saattaa toimintakykyiseksi.

                  —

                  lisätään tukea tarkkailijoiden käynneille avaruuteen laukaisussa käytettävien kantorakettien koelaukaisupaikoille.

            2.2.3   Hankkeen kuvaus
      Hanke käsittää kahdentyyppisiä toimenpiteitä:

                  a)

                  Helpotetaan Haagin käytännesäännöstön noudattamiseen sitoutuneiden valtioiden välistä tiedonvaihtoa ja viestintää luomalla e-ICC. Ranskan kokemukset ohjusteknologian valvontajärjestelyn, jäljempänä ”MTCR”, e-POC -järjestelmästä ovat erityisen merkittäviä tämän hankkeen kannalta.
                  Koska Haagin käytännesäännöstön noudattamiseen sitoutuneiden valtioiden on vuosikokouksessa päätettävä tällaisen järjestelmän perustamisesta, hanke pannaan täytäntöön kahdessa vaiheessa. Toisen vaiheen täytäntöönpanossa otetaan huomioon Haagin käytännesäännöstön noudattamiseen sitoutuneiden valtioiden vuosikokouksessa e-ICC:stä käymät aiemmat keskustelut.
                  Vaihe 1: EU:n ehdotus Haagin käytännesäännöstön noudattamiseen sitoutuneille valtioille e-ICC:n perustamiseksi
                  Laaditaan e-ICC:n prototyyppi, jotta se voidaan esittää Haagin käytännesäännöstön noudattamiseen sitoutuneille valtioille mahdollisesti vuonna 2009 ja saada näiltä palautetta sen toiminnasta.
                  Vaihe 2: e-ICC:n prototyypin saattaminen toimintakelpoiseksi
                  Jos Haagin käytännesäännöstön noudattamiseen sitoutuneet valtiot päättävät perustaa e-ICC:n vuosikokouksessaan, tämä prototyyppi voitaisiin saattaa toimintakykyiseksi. Tätä varten prototyyppiin liittyvä tietotaito ja aineelliset kysymykset siirretään välittömälle keskusyhteyspisteelle ja toimeenpanevalle sihteeristölle hallinnointia varten, minkä lisäksi välittömälle keskusyhteyspisteelle ja Haagin käytännesäännöstön noudattamiseen sitoutuneille valtioille tarjotaan koulutusta.

                  b)

                  Tuetaan taloudellisestikansainvälisten tarkkailijoiden käyntejä EU:n jäsenvaltioiden avaruuteen laukaisussa käytettävien kantorakettien koelaukaisupaikoille.

            2.3   Hanke 3: Haagin käytännesäännöstön tehostamisen ja toiminnan edelleen kehittämisen tukeminen
      2.3.1   Hankkeen tarkoitus
      Turvallisuusympäristö kehittyy koko ajan, myös joukkotuhoaseiden maaliin saattamiseen soveltuvien välineiden leviämisen alalla. Haagin käytännesäännöstön noudattamiseen sitoutuneet valtiot kokoontuvat vuosittain arvioimaan kyseisen säännöstön täytäntöönpanoa sekä ballististen ohjusten ja niihin liittyvien teknologioiden leviämisen uusia suuntauksia.
      Hankkeella edistetään epävirallisissa puitteissa käytäviä Haagin käytännesäännöstön noudattamiseen sitoutuneiden valtioiden välisiä perusteellisia keskusteluja ottamalla niihin tarvittaessa mukaan valtioita, jotka eivät ole sitoutuneet Haagin käytännesäännöstön noudattamiseen, sekä mahdollistetaan ballististen ohjusten leviämistä koskevan teknisen asiantuntemuksen saatavuus valtiollisen tason ulkopuolella. Hankkeen tuloksia voitaisiin käyttää pohdinnan perustana Haagin käytännesäännöstön noudattamiseen sitoutuneiden valtioiden vuosikokouksessa.
      2.3.2   Hankkeen tulokset

                  —

                  ymmärtämyksen lisääminen ballististen ohjusten leviämisen ja avaruuteen laukaisussa käytettäviä kantoraketteja koskevien ohjelmien nykysuuntauksista ja suositusten antaminen Haagin käytännesäännöstön noudattamiseen sitoutuneille valtioille,

                  —

                  sen analysointi, kuinka motivoidaan Haagin käytännesäännöstön noudattamiseen sitoutuneet valtiot osallistumaan ballistisia ohjuksia ja avaruuteen laukaisussa käytettäviä kantoraketteja koskeviin ohjelmiin,

                  —

                  ymmärtämyksen lisääminen yhteydestä Haagin käytännesäännöstön, MTCR:n sekä niiden kahdenvälisten ja alueellisten järjestelyjen välillä, jotka koskevat luottamusta lisääviä toimenpiteitä, joilla pyritään tavoitteena olevaan ohjusten leviämisen estämiseen ja toimintapoliittisten suositusten määrittelyyn.

                  —

                  seminaarien valmisteluasiakirjat tai muissa muodoissa oleva asiakirja-aineisto, jotka EU voi toimittaa Haagin käytännesäännöstön noudattamiseen sitoutuneiden valtioiden vuosikokoukseen.

            2.3.3   Hankkeen kuvaus
      Hanke käsittää kahdentyyppisiä toimenpiteitä:

                  a)

                  rahoitetaan ballististen ohjusten uusia suuntauksia ja niiden leviämisen kehitystä sekä avaruuteen laukaisussa käytettäviä kantoraketteja koskevia ohjelmia koskeva tutkimus, joka voitaisiin toimittaa pohdinnan perustaksi Haagin käytännesäännöstön noudattamiseen sitoutuneiden valtioiden vuosikokoukseen. Tutkimusta tehdessään FRS:n on varmistettava, ettei tehdä päällekkäistä työtä YK:n hallitustenvälisen asiantuntijaryhmän työn kanssa.

                  b)

                  rahoitetaan Haagin käytännesäännöstön noudattamiseen sitoutuneiden valtioiden ja niiden valtioiden, jotka eivät ole sitoutuneet kyseisen säännöstön noudattamiseen, valtiollisen ja valtiosta riippumattoman sektorin asiantuntijoiden seminaareja. Seminaarit voitaisiin järjestää vuosikokousten yhteydessä. Tulokset voitaisiin toimittaa valmisteluasiakirjana Haagin käytännesäännöstön noudattamiseen sitoutuneiden valtioiden vuosikokoukselle. Seminaareissa käsitellään seuraavia asioita:

                              —

                              Yhteys Haagin käytännesäännöstön, MTCR:n ja niiden kahdenvälisten ja alueellisten luottamusta lisääviä toimenpiteitä koskevien järjestelyjen, joilla pyritään tavoitteena olevaan ohjusten leviämisen estämiseen, välillä sekä toisaalta Haagin käytännesäännöstön ja YK-järjestelmän (YK:n yleiskokous) välillä.

                              —

                              Kuinka motivoidaan Haagin käytännesäännöstön noudattamiseen sitoutuneet valtiot osallistumaan ballistisia ohjuksia ja avaruuteen laukaisussa käytettäviä kantoraketteja koskeviin ohjelmiin?

            3.   Kesto
      Hankkeiden toteuttamisen arvioitu kokonaiskesto on 24 kuukautta.
      4.   Osallistujat
      Tämän päätöksen mukaisiin hankkeisiin osallistuu sekä Haagin käytännesäännöstön noudattamiseen sitoutuneita valtioita että valtioita, jotka eivät ole sitoutuneet kyseisen säännöstön noudattamiseen.
      Hankkeet toteuttava organisaatio ja puheenjohtajavaltio, jota avustaa korkeana edustajana toimiva pääsihteeri tiiviissä yhteistyössä jäsenvaltioiden ja komission kanssa neuvoston toimivaltaisen työryhmän puitteissa, päättävät yhdessä hankkeisiin osallistuvien valtioiden lopullisesta valinnasta. Lopullisen päätöksen on perustuttava hankkeet toteuttavan organisaation tämän päätöksen 2 artiklan 2 kohdan mukaisesti laatimiin ehdotuksiin.
      5.   Hankkeen toteuttava organisaatio
      Hankkeiden tekninen toteuttaminen annetaan FRS:n tehtäväksi. Hankkeiden toteuttamisesta vastaa suoraan FRS:n tai sen yhteistyökumppaneiden eli Institut für Friedensforschung und Sicherheitspolitik an der Universität Hamburgin (Hampurin yliopistossa toimiva rauhantutkimuksen ja turvallisuuspolitiikan instituutti) ja Varsovassa toimivan Puolan avaruustutkimuskeskuksen henkilöstö.
      Hankkeen toteuttava organisaatio laatii:

                  a)

                  neljännesvuosittaiset raportit hankkeiden toteuttamisesta,

                  b)

                  loppuraportin kuukauden kuluessa hankkeiden toteuttamisen päättymisestä.

            Raportit lähetetään puheenjohtajavaltiolle, jota avustaa korkeana edustajana toimiva pääsihteeri.
      FRS huolehtii EU:n osallistumisen näkyvyydestä asianmukaisessa laajuudessa panostuksen määrään nähden.
      6.   Hankkeeseen osallistuvat kolmannet osapuolet
      Hankkeet rahoitetaan kokonaisuudessaan tällä päätöksellä. Asiantuntijoita, jotka tulevat Haagin käytännesäännöstön noudattamiseen sitoutuneista valtioista ja niistä valtioista, jotka eivät ole sitoutuneet kyseisen säännöstön noudattamiseen, voidaan pitää hankkeeseen osallistuvina kolmansina osapuolina. He noudattavat työssään FRS:n vakiosääntöjä.


Avis juridique important

|

31998D0716(03)

Neuvoston päätös, tehty 29 päivänä kesäkuuta 1998, kätilökoulutuksen neuvoa-antavan komitean varsinaisen ja varajäsenen nimittämisestä

Virallinen lehti nro C 222 , 16/07/1998 s. 0006 - 0007

NEUVOSTON PÄÄTÖS,tehty 29 päivänä kesäkuuta 1998,kätilökoulutuksen neuvoa-antavan komitean varsinaisen ja varajäsenen nimittämisestä (98/C 222/03)EUROOPAN UNIONIN NEUVOSTO, jokaottaa huomioon 21 päivänä tammikuuta 1980 kätilökoulutuksen neuvoa-antavan komitean (1) perustamisesta tehdyn neuvoston päätöksen 80/156/ETY ja erityisesti sen 3 ja 4 artiklat,ottaa huomioon liittymisasiakirjan vuodelta 1994 ja erityisesti sen 165 artiklan 1 kohdan,sekä katsoo, ettämainitun päätöksen 3 artiklan perusteella kyseinen komitea muodostuu kunkin jäsenvaltion kolmesta asiantuntijasta ja jokaisen asiantuntijan varajäsenestä; sekä saman päätöksen 4 artiklan perusteella näiden asiantuntijoiden ja varajäsenten toimikausi kestää kolme vuotta,neuvosto on 7 päivänä marraskuuta 1995 (2)tekemällään päätöksellä nimennyt kätilökoulutuksen neuvoa-antavan komitean varsinaiset jäsenet ja varajäsenet 23 päivänä lokakuuta 1995 alkaneeksi ja 22 päivänä lokakuuta 1998 päättyväksi toimikaudeksi, jaBelgian ja Italian hallitukset ovat esittäneet ehdokasluettelon kyseisen komitean varsinaisten jäsenten ja varajäsenten nimeämiseksi, korvaamiseksi tai toimikauden uudistamiseksi,ON PÄÄTTÄNYT SEURAAVAA:Ainoa artikla Kätilökoulutuksen neuvoa-antavan komitean varsinaisiksi jäseniksi ja varajäseniksi nimetään 22 päivänä lokakuuta 1998 päättyväksi toimikaudeksi:A. >TAULUKON PAIKKA>B. >TAULUKON PAIKKA>C. >TAULUKON PAIKKA>Tehty Luxemburgissa 29 päivänä kesäkuuta 1998.Neuvoston puolestaR. COOKPuheenjohtaja(1) EYVL L 33, 11.2.1980, s. 13.(2) EYVL C 292, 7.11.1995, s. 2.


Avis juridique important

|

31974D0215

74/215/ETY: Neuvoston päätös, tehty 20 päivänä heinäkuuta 1972, Euroopan talousyhteisön sekä sen jäsenvaltioiden ja Sveitsin valaliiton välistä kelloteollisuuden tuotteita koskevaa sopimusta täydentävän sopimuksen tekemisestä

Virallinen lehti nro L 118 , 30/04/1974 s. 0011 - 0011 Suomenk. erityispainos Alue 11 Nide 2 s. 0003  Espanjank. erityispainos: Luku 11 Nide 5 s. 0109  Ruotsink. erityispainos Alue 11 Nide 2 s. 0003  Portugalink. erityispainos: Luku 11 Nide 5 s. 0109

NEUVOSTON PÄÄTÖS,tehty 20 päivänä heinäkuuta 1972,Euroopan talousyhteisön sekä sen jäsenvaltioiden ja Sveitsin valaliiton välistä kelloteollisuuden tuotteita koskevaa sopimusta täydentävän sopimuksen tekemisestä (74/215/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission suosituksen,sekä katsoo, ettäEuroopan talousyhteisön sekä sen jäsenvaltioiden ja Sveitsin valaliiton välisen kelloteollisuuden tuotteita koskevan Genevessä 30 päivänä kesäkuuta 1967 allekirjoitetun sopimuksen moitteettoman toiminnan varmistamiseksi olisi tehtävä täydentäviä määräyksiä,ON PÄÄTTÄNYT SEURAAVAA:1 artikla Tehdään yhteisön puolesta Euroopan talousyhteisön sekä sen jäsenvaltioiden ja Sveitsin valaliiton välisen kelloteollisuuden tuotteita koskevaa sopimusta täydentävä sopimus, jonka teksti on liitteessä.2 artikla Euroopan yhteisöjen komission ulkomaankaupasta vastaavalla virkaatekevällä puheenjohtajalla Th. C. Hijzenillä on oikeus allekirjoittaa neuvoston puolesta 1 artiklassa tarkoitettu sopimus yhteisöä sitovasti.Tehty Brysselissä 20 päivänä heinäkuuta 1972.Neuvoston puolestaPuheenjohtajaTh. E. WESTERTERP


Avis juridique important

|

32002D1001

2002/1001/EY: Neuvoston päätös, tehty 19 päivänä joulukuuta 2002, Euroopan yhteisön ja Ukrainan välisestä tiettyjen terästuotteiden kaupasta

Virallinen lehti nro L 349 , 24/12/2002 s. 0100 - 0102

Neuvoston päätös,tehty 19 päivänä joulukuuta 2002,Euroopan yhteisön ja Ukrainan välisestä tiettyjen terästuotteiden kaupasta(2002/1001/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen(1) 22 artiklan 1 kohdassa määrätään, että tiettyjen terästuotteiden kauppaan sovelletaan erityistä sopimusta.(2) EHTY:n ja Ukrainan hallituksen aiemman kahdenvälisen tiettyjen terästuotteiden kauppaa koskevan sopimuksen voimassaolo päättyi 31 päivänä joulukuuta 2001.(3) Osapuolet sopivat tekevänsä uuden sopimuksen, ja kyseistä uutta sopimusta koskevia neuvotteluja ei vielä ole saatu päätökseen.(4) Euroopan yhteisö on ottanut vastuulleen EHTY:n kansainväliset velvoitteet EHTY:n perustamissopimuksen voimassaolon päättymisen jälkeen ja kauppaa yhteisön ulkopuolisten maiden kanssa koskevat toimenpiteet kuuluvat nyt Euroopan yhteisön toimivaltaan kauppapolitiikan alalla.(5) Määrälliset rajoitukset vuoden 2002 osalta on vahvistettu neuvostossa kokoontuneiden jäsenvaltioiden hallitusten edustajien 19 päivänä joulukuuta 2001 tekemällä päätöksellä 2001/933/EHTY(2).(6) Siihen saakka, kun uusi sopimus allekirjoitetaan ja se tulee voimaan, määrälliset rajoitukset vuoden 2003 osalta on vahvistettava.(7) Ukrainan parlamentti hyväksyi lain, jolla otetaan 1 päivästä tammikuuta 2003 käyttöön rautaromun vientiä koskeva vero, joka on 30 euroa tonnilta. Ehdotettu vero muodostaa esteen rautaromun vapaakaupalle ja rajoittaa huomattavasti, ellei lopeta kokonaan, rautaromun vientiä ja näin ollen sillä rangaistaan yhteisön terästeollisuutta ja sillä on vahingollinen vaikutus yhteisön rautaromumarkkinoihin. Sen vuoksi olisi pienennettävä vuoden 2003 määrällisiä rajoituksia 30 prosenttia vuoden 2002 määrällisiin rajoituksiin verrattuna siihen saakka, kun kysymys on ratkaistu tyydyttävällä tavalla ja uutta sopimusta koskevat neuvottelut on saatettu päätökseen,ON PÄÄTTÄNYT SEURAAVAA:1 artiklaLiitteessä I mainitun ajanjakson aikana liitteessä II lueteltujen Ukrainasta peräisin olevien terästuotteiden tuonti Euroopan yhteisöön on luvan varaista. Tuontilupia myönnetään vain 2 artiklassa määriteltyjen rajojen puitteissa.2 artiklaMäärät, joiden tuontiin annetaan lupa, vahvistetaan koko yhteisössä kunkin tuoteryhmän osalta liitteessä I olevien kiintiöiden mukaisesti.Tuontilisenssin voimassaolokausi vahvistetaan neljäksi kuukaudeksi. Kokonaan tai osittain käyttämättä jääneet tuontilisenssit voidaan uusia kahdeksi kuukaudeksi.3 artiklaJäsenvaltiot myöntävät lisenssit teräsyhteyskomiteassa sovittujen sääntöjen mukaisesti ja ilmoittavat siitä komissiolle välittömästi. Komissio ilmoittaa jäsenvaltioille säännöllisesti siitä, miltä osin määrät on käytetty.Jäsenvaltiot ja komissio toimivat yhteistyössä sen varmistamiseksi, ettei näitä määriä ylitetä.4 artiklaTiettyjen terästuotteiden kauppaa koskevan sopimuksen määräykset sekä sopimuksen soveltamiseksi toteutetut toimenpiteet korvaavat sopimuksen voimaantulosta lähtien tämän päätöksen säännökset.5 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tehty Brysselissä 19 päivänä joulukuuta 2002.Neuvoston puolestaPuhemiesL. Espersen(1) EYVL L 49, 19.2.1998, s. 3.(2) EYVL L 345, 29.12.2001, s. 75, päätös sellaisena kuin se on muutettuna päätöksellä 2002/476/EHTY (EYVL L 164, 22.6.2002, s. 37).LIITE IMÄÄRÄLLISET RAJOITUKSET AJANJAKSOLLE 1.1.2002-31.12.2003>TAULUKON PAIKKA>LIITE IISA LevyvalmisteetSA1. Kelat7208 10 007208 25 007208 26 007208 27 007208 36 007208 37 107208 37 907208 38 107208 38 907208 39 107208 39 907211 14 107211 19 207219 11 007219 12 107219 12 907219 13 107219 13 907219 14 107219 14 907225 20 207225 30 00SA2. Painavat levyt7208 40 107208 51 107208 51 307208 51 507208 51 917208 51 997208 52 107208 52 917208 52 997208 53 107211 13 007225 40 207225 40 507225 99 10SA3. Muut levyvalmisteet7208 40 907208 53 907208 54 107208 54 907208 90 107209 15 007209 16 107209 16 907209 17 107209 17 907209 18 107209 18 917209 18 997209 25 007209 26 107209 26 907209 27 107209 27 907209 28 107209 28 907209 90 107210 11 107210 12 117210 12 197210 20 107210 30 107210 41 107210 49 107210 50 107210 61 107210 69 107210 70 317210 70 397210 90 317210 90 337210 90 387211 14 907211 19 907211 23 107211 23 517211 29 207211 90 117212 10 107212 10 917212 20 117212 30 117212 40 107212 40 917212 50 317212 50 517212 60 117212 60 917219 21 107219 21 907219 22 107219 22 907219 23 007219 24 007219 31 007219 32 107219 32 907219 33 107219 33 907219 34 107219 34 907219 35 107219 35 907225 40 80SB Pitkät tuotteetSB1. Tangot7207 19 317207 20 717216 31 117216 31 197216 31 917216 31 997216 32 117216 32 197216 32 917216 32 997216 33 107216 33 90SB2. Valssilanka7213 10 007213 20 007213 91 107213 91 207213 91 417213 91 497213 91 707213 91 907213 99 107213 99 907221 00 107221 00 907227 10 007227 20 007227 90 107227 90 507227 90 95SB3. Muut pitkät tuotteet7207 19 117207 19 147207 19 167207 20 517207 20 557207 20 577214 20 007214 30 007214 91 107214 91 907214 99 107214 99 317214 99 397214 99 507214 99 617214 99 697214 99 807214 99 907215 90 107216 10 007216 21 007216 22 007216 40 107216 40 907216 50 107216 50 917216 50 997216 99 107218 99 207222 11 117222 11 197222 11 217222 11 297222 11 917222 11 997222 19 107222 19 907222 30 107222 40 107222 40 307224 90 317224 90 397228 10 107228 10 307228 20 117228 20 197228 20 307228 30 207228 30 417228 30 497228 30 617228 30 697228 30 707228 30 897228 60 107228 70 107228 70 317228 80 107228 80 907301 10 00


Avis juridique important

|

31989D0436

89/436/ETY: Neuvoston päätös, tehty 3 päivänä toukokuuta 1989, kolmannen lisäpöytäkirjan tekemisestä Euroopan talousyhteisön ja Sveitsin valaliiton sopimukseen Espanjan kuningaskunnan ja Portugalin tasavallan yhteisöön liittymisen vuoksi

Virallinen lehti nro L 206 , 18/07/1989 s. 0016 - 0016 Suomenk. erityispainos Alue 2 Nide 7 s. 0077  Ruotsink. erityispainos Alue 2 Nide 7 s. 0077

NEUVOSTON PÄÄTÖS,tehty 3 päivänä toukokuuta 1989,kolmannen lisäpöytäkirjan tekemisestä Euroopan talousyhteisön ja Sveitsin valaliiton sopimukseen Espanjan kuningaskunnan ja Portugalin tasavallan yhteisöön liittymisen vuoksi (89/436/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettäSveitsin valaliiton tuontitullien jättäminen kokonaan kantamatta Espanjasta tulevasta tuonnista helpottaisi näiden kahden maan välistä kauppaa,Brysselissä 12 päivänä heinäkuuta 1972 allekirjoitettuun Euroopan talousyhteisön ja Sveitsin valaliiton sopimukseen Espanjan kuningaskunnan ja Portugalin tasavallan yhteisöön liittymisen vuoksi tehdyssä lisäpöytäkirjassa(1) ei määrätä siitä, että Sveitsin valaliitto voisi jättää kantamatta Espanjasta tulevan tuonnin tullit, jasen vuoksi on tarpeen hyväksyä edellä mainittuun sopimukseen kolmas lisäpöytäkirja, jossa määrättäisiin kaikkien kyseisen sopimuksen soveltamisalaan kuuluvien Espanjasta Sveitsiin tuotavien tuotteiden tullien kantamatta jättämisestä,ON PÄÄTTÄNYT SEURAAVAA:1 artiklaHyväksytään yhteisön puolesta kolmas lisäpöytäkirja Euroopan talousyhteisön ja Sveitsin valaliiton sopimukseen Espanjan kuningaskunnan ja Portugalin tasavallan yhteisöön liittymisen vuoksi.Pöytäkirjan teksti on tämän päätöksen liitteenä.2 artiklaNeuvoston puheenjohtaja toimittaa pöytäkirjan 3 artiklassa tarkoitetun tiedoksi antamisen(2).3 artiklaTämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 3 päivänä toukokuuta 1989.Neuvoston puolestaPuheenjohtajaP. SOLBES(1) EYVL N:o L 300, 31.12.1972, s. 189(2) Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.


Avis juridique important

|

32001D0691

2001/691/EY: Euroopan parlamentin ja neuvoston päätös, tehty 14 päivänä joulukuuta 2000, joustovälineen käyttöön ottamisesta (talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 24 kohta)

Virallinen lehti nro L 246 , 15/09/2001 s. 0027 - 0027

Euroopan parlamentin ja neuvoston päätös,tehty 14 päivänä joulukuuta 2000,joustovälineen käyttöön ottamisesta(talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 24 kohta)(2001/691/EY)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon toimielinten sopimuksen talousarviota koskevasta kurinalaisuudesta ja talousarviomenettelyn parantamisesta(1) ja erityisesti sen 24 kohdan,ottavat huomioon komission ehdotuksen,ottavat huomioon päätelmät, jotka tehtiin neuvoston vuoden 2001 talousarviota koskevan toisen käsittelyn yhteydessä pidetyssä neuvoston ja parlamentin valtuuskunnan neuvottelukokouksessa 23 päivänä marraskuuta 2000 komission osallistuessa siihen,sekä katsovat seuraavaa:(1) Serbian tilanne on kehittynyt siten, että maa täyttää nykyään poliittiset edellytykset kuulua Länsi-Balkanin maille osoitetun jälleenrakennusta, kehitystä ja vakauttamista koskevan avustusohjelman piiriin.(2) Komission alustavassa talousarvioesityksessä vuodelle 2001 oli ehdotettu 40 miljoonan euron avustusta Serbialle demokraattisten voimien ja opposition hallitsemien kaupunkien tukemiseen. Avustusta on voitava käyttää myös jälleenrakennustoimien rahoittamiseen ja sen määrä vuodelle 2001 on korotettava 240 miljoonaan euroon.(3) Tarkasteltuaan rahoitusnäkymien otsakkeen 4 "Ulkoiset toimet" määrärahoja budjettivallan molemmat käyttäjät ovat yhtä mieltä siitä, että näitä lisämenoja ei voida rahoittaa vuonna 2001 otsakkeen enimmäismäärän rajoissa.(4) Edellä mainitun toimielinten sopimuksen 24 kohdassa tarkoitetut edellytykset joustovälineen käyttöön ottamiselle täyttyvät,OVAT PÄÄTTÄNEET SEURAAVAA:1 artiklaOtetaan 200 miljoonan euron joustoväline käyttöön vuoden 2001 talousarviota varten.2 artiklaMäärä osoitetaan Serbian jälleenrakentamishankkeen rahoittamiseen, vuoden 2001 talousarvion lukuun B7-54.3 artiklaTämä päätös julkaistaan Euroopan yhteisöjen virallisessa lehdessä samanaikaisesti vuoden 2001 talousarvion kanssa.Tehty Strasbourgissa 14 päivänä joulukuuta 2000.Euroopan parlamentin puolestaPuhemiesN. FontaineNeuvoston puolestaPuheenjohtajaF. Parly(1) EYVL C 172, 18.6.1999, s. 1.


title: 2012/244/EU: Jäsenvaltioiden hallitusten edustajien päätös, annettu 25 päivänä huhtikuuta 2012 , unionin tuomioistuimen tuomarien ja julkisasiamiesten nimittämisestä

text:
               8.5.2012

               FI

               Euroopan unionin virallinen lehti

               L 121/21

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 25 päivänä huhtikuuta 2012,
   unionin tuomioistuimen tuomarien ja julkisasiamiesten nimittämisestä
   (2012/244/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 253 ja 255 artiklan,
   sekä katsovat seuraavaa:

               (1)

               Seuraavien unionin tuomioistuimen tuomarien ja julkisasiamiesten toimikausi päättyy 6 päivänä lokakuuta 2012: tuomarit Alexander ARABADJIEV, George ARESTIS, Maria BERGER, Jean-Claude BONICHOT, Anthony BORG BARTHET, José Narciso CUNHA RODRIGUES, Carl Gustav FERNLUND, Egidijus JARAŠIŪNAS, Egils LEVITS, Jiří MALENOVSKÝ, Alexandra PRECHAL, Konrad SCHIEMANN, Antonio TIZZANO ja Thomas VON DANWITZ ja julkisasiamiehet Yves BOT, Ján MAZÁK, Paolo MENGOZZI ja Verica TRSTENJAK.

               (2)

               Jäsenvaltioiden hallitukset ovat ehdottaneet seuraavien unionin tuomioistuimen tuomarien nimittämistä uudeksi toimikaudeksi: Alexander ARABADJIEV, George ARESTIS, Maria BERGER, Jean-Claude BONICHOT, Carl Gustav FERNLUND, Egidijus JARAŠIŪNAS, Egils LEVITS, Jiří MALENOVSKÝ, Alexandra PRECHAL ja Thomas VON DANWITZ, sekä seuraavan unionin tuomioistuimen julkisasiamiehen nimittämistä uudeksi toimikaudeksi: Yves BOT. Lisäksi jäsenvaltioiden hallitukset ovat ehdottaneet José Luís DA CRUZ VILAÇAn nimittämistä unionin tuomioistuimen tuomarin tehtävään sekä Nils WAHLin ja Melchior WATHELETin nimittämistä unionin tuomioistuimen julkisasiamiehen tehtävään. Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa edellä mainittujen neljäntoista ehdokkaan soveltuvuudesta unionin tuomioistuimen tuomarin ja julkisasiamiehen tehtävään.

               (3)

               Unionin tuomioistuimen yksitoista tuomaria ja kolme julkisasiamiestä olisi näin ollen nimitettävä 7 päivänä lokakuuta 2012 alkavaksi ja 6 päivänä lokakuuta 2018 päättyväksi kaudeksi. Kolmeen avoinna olevaan tuomarin ja yhteen avoinna olevaan julkisasiamiehen virkaan nimitetään henkilöt myöhemmin,

         OVAT HYVÄKSYNEET TÄMÄN PÄÄTÖKSEN:
   1 artikla
   1.   Nimitetään seuraavat henkilöt unionin tuomioistuimen tuomareiksi 7 päivänä lokakuuta 2012 alkavaksi ja 6 päivänä lokakuuta 2018 päättyväksi kaudeksi:

               Alexander ARABADJIEV

               George ARESTIS

               Maria BERGER

               Jean-Claude BONICHOT

               José Luís DA CRUZ VILAÇA

               Carl Gustav FERNLUND

               Egidijus JARAŠIŪNAS

               Egils LEVITS

               Jiří MALENOVSKÝ

               Alexandra PRECHAL

               Thomas VON DANWITZ

         2.   Nimitetään seuraavat henkilöt unionin tuomioistuimen julkisasiamiehiksi 7 päivänä lokakuuta 2012 alkavaksi ja 6 päivänä lokakuuta 2018 päättyväksi kaudeksi:

               Yves BOT

               Nils WAHL

               Melchior WATHELET.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 25 päivänä huhtikuuta 2012.

            Puheenjohtaja

         J. TRANHOLM-MIKKELSEN


title: Euroopan parlamentin päätös (EU) 2017/1672, annettu 27 päivänä huhtikuuta 2017, vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/232

         EUROOPAN PARLAMENTIN PÄÄTÖS (EU) 2017/1672,
   annettu 27 päivänä huhtikuuta 2017,
   vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2015 sekä instituutin vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman tilien luotettavuudesta (2) sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä instituutille (05873/2017 – C8-0071/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan tasa-arvoinstituutin perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (4) ja erityisesti sen 15 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A8-0106/2017),

               1.

               myöntää Euroopan tasa-arvoinstituutin johtajalle vastuuvapauden instituutin talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan tasa-arvoinstituutin johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 102.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 403, 30.12.2006, s. 9.

      (5)  EUVL L 328, 7.12.2013, s. 42.


Avis juridique important

|

32000D0749

2000/749/EY: Euroopan yhteisöjen siirtotyöläisten sosiaaliturvan hallintotoimikunta - Päätös N:o 178, tehty 9 päivänä joulukuuta 1999, asetuksen (ETY) N:o 574/72 111 artiklan 1 ja 2 kohdan tulkinnasta

Virallinen lehti nro L 302 , 01/12/2000 s. 0071 - 0071

Päätös N:o 178,tehty 9 päivänä joulukuuta 1999,asetuksen (ETY) N:o 574/72 111 artiklan 1 ja 2 kohdan tulkinnasta(2000/749/EY)EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon neuvoston asetuksen (ETY) N:o 1408/71(1) 81 artiklan a kohdan, jonka mukaan hallintotoimikunta käsittelee asetusten (ETY) N:o 1408/71 ja (ETY) N:o 574/72 säännöksistä johtuvia hallinnollisia ja tulkinnallisia kysymyksiä,sekä katsoo seuraavaa:(1) Asetuksen (ETY) N:o 574/72 111 artiklan 1 ja 2 kohdan tulkinta on jatkuvasti aiheuttanut vaikeuksia.(2) Kaikissa jäsenvaltioissa vaaditaan yhtenäistä tulkintaa.(3) Hallintotoimikunta toimii asetuksen (ETY) N:o 1408/71 80 artiklan 3 kohdassa säädettyjen edellytysten mukaisesti,ON PÄÄTTÄNYT SEURAAVAA:1. Asetuksen (ETY) N:o 574/72 111 artiklan 1 ja 2 kohdassa ilmaisulla "etuuden saaja" tarkoitetaan- henkilöä, jolla jonkin jäsenvaltion lainsäädännön mukaan on oikeus etuuteen siitä huolimatta, että etuus voidaan laskea tai myöntää toisen henkilön täyttämien vakuutus- ja/tai asumiskausien perusteella, ja jolle näin ollen tosiasiallinen maksu on suunnattu, vaikkei hän sitä vastaanottaisikaan."Etuuden saajalla" ei tarkoiteta vanhempia, asiamiestä, valtuutettua edustajaa tai laillista holhoojaa, joka ottaa etuuden vastaan etuuden saajan puolesta.2. Kaikki vähennykset, jotka tehdään asetuksen (ETY) N:o 574/72 111 artiklan 2 kohdan nojalla, voidaan tehdä takautuvista tai maksussa olevista eristä etuuden saajalle riippumatta siitä, mihin sosiaaliturvan alaan etuus kuuluu, ja sillä edellytyksellä, että vähennyksen tekemisessä noudatetaan sekä sen jäsenvaltion lainsäädäntöä, joka hakee korvausta liikaa maksetusta etuudesta, että sen jäsenvaltion lainsäädäntöä, jota vaaditaan tekemään vähennys.3. Tämä päätös julkaistaan Euroopan yhteisöjen virallisessa lehdessä. Sitä sovelletaan sen julkaisemista seuraavan kuukauden ensimmäisestä päivästä.Hallintotoimikunnan puheenjohtajaJorma Perälä(1) Sellaisena kuin se on muutettuna ja ajan tasalle saatettuna neuvoston asetuksella (EY) N:o 118/97 (EYVL L 28, 30.1.1997, s. 1).


Avis juridique important

|

31999D0668

1999/668/EY: Neuvoston päätös, tehty 4 päivänä lokakuuta 1999, alueiden komitean viiden jäsenen nimeämisestä

Virallinen lehti nro L 265 , 04/10/1999 s. 0036 - 0036

NEUVOSTON PÄÄTÖS,tehty 4 päivänä lokakuuta 1999,alueiden komitean viiden jäsenen nimeämisestä(1999/668/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, ettäalueiden komiteassa on vapautunut yksi varsinaisen jäsenen ja neljä varajäsenen paikkaa varsinaisen jäsenen Sergio Marquésin ja varajäsenten Carmen Álvarez-Arenas Cisnerosin, Isaías López Anduezan, Leonardo Verdín Bouzan ja José María Aracama Yoldin erottua, mikä on annettu neuvostolle tiedoksi 19. elokuuta 1999 ja 13. syyskuuta 1999, jaottaa huomioon Espanjan hallituksen ehdotuksen,ON PÄÄTTÄNYT SEURAAVAA:Ainoa artiklaNimetääna) alueiden komitean varsinaiseksi jäseneksiVicente Álvarez Areces Sergio Marquésin tilalle;b) alueiden komitean varajäseneksiJosé Luis Raniero González Vallve Isaías López Anduezan tilalle, Manuel Cobo Vega Carmen Alvarez-Arenas Cisnerosin tilalle, Jaime Hevia Ruiz Leonardo Verdín Bouzan tilalle ja Francisco Iribarren Fentanes José María Aracama Yoldin tilallenäiden jäljellä oleviksi toimikausiksi eli 25 päivään tammikuuta 2002 saakka.Tehty Luxemburgissa 4 päivänä lokakuuta 1999.Neuvoston puolestaK. HÄKÄMIESPuheenjohtaja(1) EYVL L 28, 4.2.1998, s. 19.


Avis juridique important

|

31994D0265

94/265/EY: Neuvoston päätös, tehty 26 päivänä huhtikuuta 1994, jäsenen nimeämisestä alueiden komiteaan

Virallinen lehti nro L 114 , 05/05/1994 s. 0020 - 0020 Suomenk. erityispainos Alue 1 Nide 3 s. 0138  Ruotsink. erityispainos Alue 1 Nide 3 s. 0138

NEUVOSTON PÄÄTÖS,tehty 26 päivänä huhtikuuta 1994,jäsenen nimeämisestä alueiden komiteaan (94/265/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi 26 päivänä tammikuuta 1994 tehdyn neuvoston päätöksen (),sekä katsoo, ettäalueiden komiteassa on vapautunut yksi jäsenen paikka neuvostolle 7 päivänä huhtikuuta 1994 tiedoksi annetun Tarcisio Andreollin eronpyynnön vuoksi, jaottaa huomioon Italian hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Tarcisio Grandi jäseneksi alueiden komiteaan Tarcisio Andreollin tilalle tämän jäljellä olevaksi toimikaudeksi, kuitenkin enintään 25 päivään tammikuuta 1998.Tehty Luxemburgissa 26 päivänä huhtikuuta 1994.Neuvoston puolestaPuheenjohtajaG. MORAITIS() EYVL N:o L 31, 4.2.1994, s. 29


title: Neuvoston päätös, tehty 14 päivänä joulukuuta 2000, jäsenen nimeämisestä eroavan tilalle tieteellis-tekniseen komiteaan (2000/C 371/01)

text:
Avis juridique important

|

32000D1223(01)

Virallinen lehti nro C 371 , 23/12/2000 s. 0001 - 0001

Neuvoston päätös,tehty 14 päivänä joulukuuta 2000,jäsenen nimeämisestä eroavan tilalle tieteellis-tekniseen komiteaan(2000/C 371/01)EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 134 artiklan,ottaa huomioon jäsenten nimeämisestä tieteellis-tekniseen komiteaan 13 päivänä lokakuuta 1998 tehdyn neuvoston päätöksen(1),ottaa huomioon komission lausunnon,sekä katsoo seuraavaa:edellä mainitussa komiteassa on vapautunut paikka Hans-Henning HENNIESin erottua, mikä on annettu neuvostolle tiedoksi Saksan hallituksen kirjeellä 29 päivänä helmikuuta 2000,ON PÄÄTTÄNYT SEURAAVAA:1 artiklaNimetään Manfred POPP tieteellis-teknisen komitean jäseneksi Hans-Henning HENNIESin tilalle tämän jäljellä olevaksi toimikaudeksi eli 31 päivään maaliskuuta 2003 saakka.2 artiklaTämä nimeäminen tulee voimaan päivänä, jona neuvosto saa tiedon sen hyväksymisestä.Tehty Brysselissä 14 päivänä joulukuuta 2000.Neuvoston puolestaPuheenjohtajaD. Gillot(1) EYVL C 324, 22.10.1998, s. 1.


title: Neuvoston päätös, annettu 21 päivänä kesäkuuta 2012 , Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä Luxemburgin osalta

text:
               27.6.2012

               FI

               Euroopan unionin virallinen lehti

               C 187/2

         NEUVOSTON PÄÄTÖS,
   annettu 21 päivänä kesäkuuta 2012,
   Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä Luxemburgin osalta
   2012/C 187/03
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94 (1) ja erityisesti sen 8 artiklan,
   ottaa huomioon jäsenvaltioiden hallitusten sekä työnantajien ja työntekijöiden järjestöjen neuvostolle esittämät ehdokasluettelot,
   ottaa huomioon työturvallisuuden ja työterveyden neuvoa-antavan komitean varsinaisten jäsenten ja varajäsenten luettelot,
   sekä katsoo seuraavaa:

               (1)

               Neuvosto nimitti 22 päivänä marraskuuta 2010 (2), 7 päivänä maaliskuuta 2011 (3), 21 päivänä maaliskuuta 2011 (4) ja 18 päivänä heinäkuuta 2011 (5) annetuilla päätöksillä Euroopan työterveys- ja työturvallisuusviraston johtokunnan varsinaiset jäsenet ja varajäsenet toimikaudeksi, joka alkoi 8 päivänä marraskuuta 2010 ja päättyy 7 päivänä marraskuuta 2013.

               (2)

               Luxemburgin hallitus on esittänyt ehdokkaat tiettyihin avoinna oleviin paikkoihin,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan työterveys- ja työturvallisuusviraston johtokunnan varsinaisiksi jäseniksi ja varajäseniksi 7 päivänä marraskuuta 2013 päättyväksi toimikaudeksi:
   HALLITUSTEN EDUSTAJAT

               Maa

               Varsinaiset jäsenet

               Varajäsenet

               Luxemburg

               Paul WEBER

               Robert HUBERTY

         2 artikla
   Neuvosto nimittää myöhemmin ne varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä kesäkuuta 2012.

            Neuvoston puolesta

            Puheenjohtaja

         M. FREDERIKSEN

      (1)  EYVL L 216, 20.8.1994, s. 1.

      (2)  EUVL C 322, 27.11.2010, s. 3.

      (3)  EUVL C 83, 17.3.2011, s. 2.

      (4)  EUVL C 92, 24.3.2011, s. 8.

      (5)  EUVL C 217, 23.7.2011, s. 27.